Китоб ҳақида ўн саволга ўн жавоб – nurullohuz.com\nКитоб ҳақида ўн саволга ўн жавоб\nКитоб ҳақида ўн савол\n1. Китоб ҳаётингизда қандай ўрин тутади?\n2. Илк бор ўқиб, завқ олган китобингиз эсингиздами? Болалигингиздаўқиган яна қайси китоблар ҳаётингизда ижобий таъсир кўрсатган?\n3. Янги чоп этилаётган китобларни кузатиб борасизми? Уларданкўнглингиз тўлмаётган жиҳатлари ҳам борми?\n4. Ҳозир бизда кийим–кечак, озиқ–овқат бозорининг харидорлариниҳоятда сероб. Қачон китоб бозори гавжумлашади?\n5. Устоз адиб Асқад Мухторнинг: “Китоб — бойлик. Лекин сотиболингани эмас, ўқилгани”, деган иборасини қандай изоҳлайсиз?\n6. Жавонингизда қайта–қайта ўқийдиган, соғиниб қўлга оладиганкитоб борми? Айтинг–чи, у қайси китоб?\n7. Ҳозир нафақат болалар балки уларнинг ота–оналари ҳам камкитоб ўқиётганлиги ҳақидаги ташвишли фикрларга қандайқарайсиз? Уларни китобга қайтаришнинг ё`ли борми?\n8. Агар ўзбек адабиёти бўйича “Олтин жавон” тузилиб, унга 10 такитоб киритиш зарурати туғилса, қайси китобларни киритганбўлардингиз?\n9. Шу кунларда қандай китоб ўқияпсиз?\n10. Журналхонларга қайси ва қандай китобларни ўқишни тавсияқиласиз?\n1. Оиламиз китоб ўқийдиган оилалардан эди. Кўзимиз очилибоқ китобни кўрганмиз десам ҳам бўлади. Раҳматли дадажоним билан аяжоним бўш қолишди дегунча китоб ўқиб ўтиришганини кўриб улғайганмиз. Ҳаётимни китобсиз сира тасаввур этолмайман. Лекин мақтанмай қўяқолай, мендан кўп китоб ўқийдиган, топганини китоб сотиб олишга сарфлайдиганлар анча-мунча. Уларга доим ҳавасим келади.\n2. Кичик опамнинг ҳаракатлари билан ҳали мактабга бормасимдан саводим чиққан эди. Биринчи синф охирларига бориб ўзим китоб ўқий бошлаганман. Ўқиганим, ўқиб завқланганларим аниқ, лекин у илк китоб қайси эди – эсимда йўқ. Эртак китоб эди, албатта. “Беш жонлини бежон қилган баҳодир” деган эртакчалар бўларди. “Уч оға-ини ботирлар”даги Кенжа ботир мени қаттиқ ўзига тортган. Кейинроқ билсам, бу ботирда фаросат, куч, маҳорат ва олижаноблик тўпланган экан. Балки у пайтда ўзим англаб етмаган ҳолда унинг айни шу фазилатлари менга қаттиқ таъсир қилгандир. Бешинчи ё олтинчи синфда ўқиб юрганимда дадажонимнинг саккиз жилдлик “Минг бир кеча” китобларини ўқиб чиққанман. У катталар ўқийдиган китоб, лекин мен уйда бор китобни ўқийверар эдим.\n3. Афсус, ҳар хил олди-қочди мавзулар урчиб, ялтироқ муқовалар билан безаниб, китоб шаклида дўконларнинг тўридаги токчаларга чиқиб ола бошлаганидан бери пича кўнглим чўкиб, китобга хафсаласизлик пайдо бўлди. Шунинг учунми, янги чиқаётган китобларни доим кузатиб бораман дея олмайман. Лекин орада тарихимизга тегишли, совет даврида халқдан яширилган китоблар ҳам чиқяпти, бу қувонарли ҳол. Бадиий адабиётга келсак, адабиётимиз тиниб, ғоялари теранлашгани сари салобати юксалиб, ота-боболаримиз эришган чўққилардан ҳам баландларни эгаллашига ишонаман.\n4. Совет давридаги бир маълумотга кўра, аҳоли жон бошига китоб сотиб олиш бўйича ўша пайтдаги СССРдай катта мамлакатда Қўқон шаҳри биринчи ўринда, СССРда тугул, ҳатто Оврупода ҳам энг йирик ва маданий шаҳарлардан ҳисобланган Ленинград (ҳозирги Санкт-Петербург) эса иккинчи ўринда турарди. Бу дегани халқимиз китобни жуда севадиган халқ. Эски дарё ўзанига яна қайтади, бир пайтлар шарқираб оққан сув яна тўлиб-тошиб оқади. Одамлар китоблардан кўнглидаги гапларни топа бошласа, китоб бозори яна қизийди, иншааллоҳ. Бугуннинг ўзида юз минг-икки юз минг сўм пулини аямай айрим китобларни сотиб олаётган одамларни кўрсам, кўзимга ёш келиб қувонаман. Китобларнинг қимматлиги иккинчи масала, одамларнинг шунча пулга китоб ола бошлагани ажойиб ҳодисадир!\n5. Жуда топиб айтганлар! Ўқилмаган китобнинг ахлатда ётган қоғоздан фарқи йўқ. Сотиб олиб ўқимаган одам эса, Қуръони карим таъбири билан айтганда, “…сўнгра уни кўтармаган (ўқимаган ё ўқиганига амал қилмаган) кимсаларнинг мисоли худди китобларни ортиб кетаётганэшакка ўхшайди” (Жума сураси 5-оятдан) маъносидаги таърифга тушиб қолиш эҳтимоли бор, Оллоҳ сақласин.\n6. Бор. Бир эмас, бир нечта. Аммо севган китобим ҳам севган кишимдек менинг бир маҳрамимдир. Маҳрами билан эл кўзида қучоқлашиб ўтирганларни ёқтирмайман. Айтмай қўяқолай.\n7. Хоҳлаймизми-йўқми, билинтирмай-сездирмай китоб ўрнини телекинолар ва интернетлар эгаллаб боряпти. Танглайи китоб билан кўтарилган биз каби катталарга бу ҳол ёқмайди, албатта. Лекин интернет ва кинолар тарбиясини олаётган болаларнинг ўзи нима дейди? Нимага китоб ўқимаяпти? Ота-оналар нега китобга қизиқмай қўйишди? Уларнинг кўзини телеекрандан узиб китобга қаратиш учун, менимча, энг олдин эътиборларини торта оладиган, кўнгилларини овлай оладиган китоблар ёзилиши керак. Ҳозир ўзбек адабиёти мавзуини ва йўлини ахтаряпти. Бир куни топади. Демак, китоб ўлмайди, иншааллоҳ.\n8. Маҳмуд Қошғарийнинг “Девону луғатит турк”и, Юсуф Хос Ҳожибнинг “Қутадғу билиг”и, Аҳмад Югнакийнинг “Ҳибатул ҳақоиқ”и, Алишер Навоийнинг “Хазоинул маъоний”и билан “Хамса”си, Заҳириддин Муҳаммад Бобурнинг дилбар ғазаллари билан “Бобурнома”си, Абдулла Қодирийнинг “Ўткан кунлар”и билан “Меҳробдан чаён”и ҳамда Ойбекнинг “Наъматак” шеъри ҳар қандай олтин жавонга лойиқ асарлардир, менимча. Ўнтасини танланг дейилгани учун танлашга ҳаракат қилдим, аслида, яхши кўрадиган китобларим яна кўп. Масалан, энг замонавий адабиётдан Рауф Парфи, Шавкат Раҳмон шеърларини қайта-қайта ўқиб ҳам зерикмайман. Алихонтўра Соғунийнинг “Туркистон қайғуси” асари руҳимга уйғунлиги ва тилининг туркона гўзаллиги билан мени қаттиқ ҳаяжонга солади. Ва ҳоказо.\n9. Яқин орада Исажон Султоннинг янги асарларидан учтасини ўқидим. Усмон Азимнинг “Фонус” китобини ўқияпман.\n10. Китобларнинг китоби Қуръони каримни, маъно ва ҳикматларнинг кони ҳадиси шарифларни ҳар бир киши қўлидан қўймай ўқиши керак деб ўйлайман. Бадиий адабиётларга келсак, Жалолиддин Румийнинг “Маснавийи маънавий”ини, Фаридуддин Атторнинг “Мантиқут тайр”ини, ўзимизга яқинроқлардан эса, АЪзам Ўктамнинг шеърларини, Тоҳир Маликнинг насиҳатномаларини тавсия қилган бўлардим.\n“Гулхан” журнали, 2011 йил 4-сон.


Ўзбекистонда июлдан Matiz ишлаб чиқариш тўхтатилади | Ўзбекистон ва жахон янгиликлари\nЖамият 31 май 14:43 132\n2018 йилнинг июль ойидан эътиборан “GM Uzbekistan” АЖ ишлаб чиқариш қувватларида “Matiz” русумли автомобилларни йиғиш якунланади. Бу ҳақда компания матбуот хизмати хабар берди.\n“Ушбу қарор моделлар қаторини янгилаш борасидаги стратегиясига мувофиқ ҳамда ушбу автомобилнинг техник эскирганлигини инобатган олган ҳолда қабул қилинди. Шу муносабат билан ушбу моделдаги автомобилларни етказиб бериш бўйича шартномаларга аризаларни рўйхатдан ўтказиш тўхтатилди”, – дейилади хабарда.\n“GM Uzbekistan” истеъмолчилар олдида ўз мажбуриятлари бажарилишини ва автомобилларни тузилган шартномалар бўйича ўз вақтида ва тўлалигича етказиб берилишини алоҳида таъкидламоқда.\nЭслатиб ўтамиз, Matiz автомобили Асака автомобиль заводида ишлаб чиқарилиши ўзлаштирилган тўртинчи модель бўлиб, 2001 йил август ойидан йиғила бошланган. 2004 йил декабрь ойида двигатель ҳажми 1 л бўлган “Matiz Best” хамда автоматик узатма қутили модификациялари ишлаб чиқарилиши йўлга қўйилган.\nMatiz автомобиллари кичик ҳажмли автомобиллар синфига тегишли бўлиб, ушбу синфдаги автомобилларга бўлган эҳтиёж “Spark” автомобилларини ишлаб чиқариш ҳажмларини кенгайтириш орқали қопланиши айтилмоқда.


Президент фармонига кўра, Ёшлар куни муносабати билан фаол ва ташаббускор ёшлардан бир гуруҳи давлат мукофотлари билан тақдирланди. Улар сафида навоийлик ёшлар ҳам бор. «Келажак бунёдкори» медали билан: Сайдуллаева Шодиёна Сайфулла қизи — Навоий шаҳридаги «Minor Millenium» масъулияти чекланган жамиятининг минорали кран машинисти. «Шуҳрат&raqu ...\n27 июнь – Матбуот ва оммавий ахборот воситалари ходимлари куни муносабати билан бир гуруҳ соҳа ходимлари тақдирланди. Миллий матбуотимиз, хусусан ўзбек журналистикаси олдида қўйилган барча талабларни бажаришга собитқадамлик билан ёндошиб, Республикамиз, жумладан Навоий вилоятининг ижтимоий – сиёсий, маданий ва маънавий ҳаётини холис ва кенг ёритишга бор куч – ғайратини аямай кел ...\nЖорий йилнинг 23 июнь куни инновацион ривожланиш вазири Иброҳим Абдураҳмонов Хитой Фанлар Академияси Синьцзян Физика ва кимё техника институти вакиллари билан музокаралар ўтказди. Учрашув давомида Навоий вилоятида доривор моддаларни синтез қилиш заводини ташкил этиш лойиҳасини амалга ошириш бўйича фикр алмашилди. Эслатиб ўтамиз, Навоий вилоятида доривор моддаларни синтез қилиш заводини ташкил этиш ...\nОила жамиятнинг пойдевори эканлиги борасида таъкидланган сари бугунги кунда оилавий ажримлар сони кўпайиб, фарзанд аталмиш ширин неъматдан воз кечаётганлар, ичкилик, етишмовчилик сабаб оиласини пароканда этаётганларни гувоҳи бўлиб турамиз. Никоҳдан ажралишларни олдини олиш ва оилаларни сақлаб қолиш ҳамда оилавий зўравонликларни олдини олиш мақсадида судлар томонидан Маҳалла ва оилани қўллаб-қувват ...\nНавоий вилояти ҳокими К.Турсунов Хатирчи туманидаги маҳаллаларда бўлиб, аҳоли хонадонларига кирди. Уларнинг муаммо ва таклифлари билан ўртоқлашди. Фарзандларининг ёзги таътилда нима билан банд эканликлари билан қизиқди. Маҳаллада амалга оширилаётган ислоҳотлар ҳамда ободонлаштириш ишлари билан танишди. ...\nДон – ризқу рўзимиз, дастурхонимиз кўрки, шу билан бирга мустақиллигимизнинг мустаҳкам иқтисодий таянчи. Буни дилдан ҳис этган конимехлик ғаллакорларнинг меҳнат зафари бутун вилоятимиз аҳлини беҳад шодлантирди. Шу фурсатдан фойдаланиб, вилоятимиз аҳли, халқ депутатлари вилоят Кенгаши ва шахсан ўз номимдан кўпмиллатли конимехликларни ўз зиммаларига олган мажбуриятни шараф ила адо этишгани бил ...


Сувда чўкиб кетмаслик учун фойдали маслаҳатлар - 11 Июля 2019 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2019 » Июль » 11 » Сувда чўкиб кетмаслик учун фойдали маслаҳатлар\nСувда чўкиб кетмаслик учун фойдали маслаҳатлар\nКунлар исиши билан одамлар сув ҳавзаларига чўмилиш учун серқатнов бўлиб қолади. Аммо катта сув ҳавзаларида чўмилиш доим ҳам кутилганидек якунланмайди. Биргина хато билан одам сувга ғарқ бўлиши ҳеч гап эмас. Шундай бахтсиз ҳодисаларнинг олдини олиш учун Фавқулодда вазиятлар вазирлиги фуқароларга бир қанча маслаҳатлар берди.\nУнга кўра, чўкиш билан боғлиқ ҳодисаларнинг юз бермаслиги учун авваламбор чўмилиш қоидаларига қатъий риоя қилиш лозим. Бунинг учун биринчи навбатда об-ҳаво қуёшли ва шамол бўлмаган пайтда, ҳаво ҳарорати +20-25 С, сув ҳарорати +17-19 С дан кам бўлмаган шароитда чўмилиш тавсия этилади. Қорин оч бўлганда, чарчаганда, чанқаган пайтда, яқинда беморликдан турганда, спиртли ичимлик истеъмол қилинганда, ёлғиз бўлганда ва офтоб уриш ҳолларида чўмилиш мақсадга мувофиқ эмас. Шунингдек, тақиқланган жойларда чўмилиш, катер ва қайиқларга яқин сузиб бориш, ёш болаларни сувда қаровсиз қолдириш, чегараланган белгилардан ташқарига чиқиш, кўприк, дамба ва кемалардан сувга сакраш, нотаниш жойларга шўнғиш керак эмас.\nҚайиқларда сайр қилаётганда бир қатор жиҳатларга эътибор қаратиш керак. Эгасиз ва техник носоз қайиқлардан фойдаланиш, сайрга шамол ва ёмғирли об-ҳавода ёки қутқарув ва сув чиқариш мосламаларисиз чиқиш, қайиққа рухсат этилгандан ортиқча одам ва юк олиш, сузиш вақтида бир қайиқдан иккинчи қайиққа ўтиш, қоронғи тушганда сузиш мосламаларидан фойдаланиш нохуш ҳолатларга сабаб бўлиши мумкинлигини унутмаслик зарур.\nСувда чўкаётган одамни қутқариш учун қутқарув анжомлари ва қайиқлардан фойдаланилади. Улар бўлмаганда эса чўкаётган одамни қутқаришда хавфсизлик чораларини билиш талаб этилади. Агар чўкаётган одам ҳушини йўқотган бўлса уни сувдан олиб чиқиш анча қулай бўлади. Лекин ҳушини йўқотмаган одамни қутқариш қутқарувчига ҳам катта хавф туғдиради. Чунки чўкаётган одам саросима ва ваҳимага тушган ҳолда қутқарувчига қаттиқ ёпишиши, уни ҳам сув остига тортиб кетиши мумкин. Шунинг учун чўкаётган одамнинг чангалидан чиқиш ва буксировка қилиш усулларини ҳам ўрганиш лозим.\nЎлим ҳолати фақатгина сувда эмас балки, жабрланувчи сувдан олиб чиқилгандан сўнг ҳам кузатилиши мумкин. Жонлантириш тадбирларининг ижобий натижаси уларнинг тўғри ва ўз вақтида кўрсатилишига боғлиқ. Шунинг учун ушбу тадбирларни қирғоққа олиб чиқилгандан кейин эмас, жабрланувчини сувда буксировка қилган пайтданоқ бошлаш лозим. Чунки ушбу пайтда амалга оширилган бир неча сунъий нафас олдириш ҳам жабрланувчи соғлиғи тикланишини тезлаштиради. Жабрланувчига мукаммал биринчи тиббий ёрдам кўрсатиш қирғоққа олиб чиқилгандан кейин амалга оширилади. Агар жабрланувчи ҳушидан кетмаган бўлса, зудлик билан унинг хўл кийимларини эчиш, танани турли нарсалардан тозалаш, бирорта иссиқ ичимлик ичириш, валериан настойкасини бериш тавсия этилади.\nАгар жабрланувчи ҳушини йўқотган, лекин нафас олиш ва юрак уриши тўхтамаган бўлса, дарҳол унинг кийимларини эчиб, нашатир спирти ҳидлатилади. Мабодо, юрак уриши ва нафас олиш тўхтаган бўлса, бир вақтнинг ўзида сунъий нафас олдириб, юрак массаж қилинади. Агар жабрланувчи тутқаноқ (тиришиш) ҳолатида бўлса, уларни очиш махсус усул ёрдамида амалга оширилади: иккала қўлнинг тўртта бармоғини пастки жағдан тираган ҳолда, бош бармоқлар билан оғиз очилади. Жағларни қайта ёпилиб қолмаслиги учун тишлар орасига бирор нарса (резина бўлаги, тугилган рўмолча, бинт ва шунга ўхшаш нарсалар) қўйилади, мабодо протез тишлар бўлса оғиздан олиб қўйилади. Шундан кейин, бармоқлар ёрдамида тоза дока ёки рўмолча билан оғиз ва бурун бўшлиқлари ёт нарсалардан тозаланади. Сўнгра жабрланувчининг бошини юқорига кўтарган ҳолда тил тортиб олинади. Оғиз бўшлиғи ва юқори нафас йўлларини тозалаш нафас йўлларидан сувни чиқариш билан бир вақтда амалга оширилиши мумкин.\nТанадан сувни чиқариш учун жабрланувчини қорни билан тиззага ётқизилади (ёрдам кўрсатувчи битта тиззасида ўтирган ҳолда) ва кураклар бир неча марта босилади. Бунда жабрланувчининг боши кўкрак қафасидан пастда бўлиши керак.\nОғиз бўшлиғи тозаланиб, сувнинг асосий қисми танадан чиқариб ташлангандан кейин, сунъий нафас олдиришга киришилади. Сунъий нафас олдиришнинг энг самарали ва оддий усулари – "оғиздан-оғизга” ва "оғиздан-бурунга” ҳисобланади. Сунъий нафас билан бир вақтда юрак массажи ҳам амалга оширилади. Бу пайтда жабрланувчи албатта қаттиқ эрда, юқорига қараб ётқизилиши керак.\nБевосита юрак массажи 4-5 марта сунъий нафас берилгандан кейин амалга оширилади. Массаж қатъий режимда бир дақиқада 50-60 марта босиш билан бажарилади.\nЮрак массажи билан сунъий нафас олдиришнинг нисбати 4:1 ёки 6:1 бўлиши керак. Нафас олдириш билан юрак массажи бир вақтда амалга оширилмайди. Нафас чиқариш пайтидагина кўкрак қафаси 4-6 марта босилади.\nИкки киши томонидан ёрдам кўрсатишда биринчи одам сунъий нафас беради, иккинчиси эса бевосита юрак массажи билан шуғулланади. Бу тадбирлар жабрланувчи ўзи нафас олгунга ва ҳушига келгунга қадар давом эттирилади.\nБиринчи тиббий ёрдам кўрсатилгандан кейин (жабрланувчи ўзи нафас олиб ҳушига келгандан кейин) дарҳол хўл кийимларни эчиб, танани иситиш лозим. Бунинг учун иссиқ қум, грелка, иссиқ сув қуйилган бутилка ва шунга ўхшаган нарсалардан фойдаланилади. Биринчи навбатда кўкрак, бўйин, оёқлар, жигар ва бел қисмлар иситилади. Сўнгра "Тез ёрдам”га қўнғироқ қилинади.\nДоимо эсда тутинг! Жабрланувчининг нафас олиши тўхтагандан кейин 5-6 дақиқа муддатдагина уни ҳаётга қайтариш мумкин!\nКатегория: Foydali maslahatlar / Полезны советы | Ko'rganlar:: 9 | Добавил: www.horazm.net | Рейтинг: 0.0/0\nDori o'rniga tabassum\nBAXTLI OILA QURISH UCHUN MASLAHATLAR\nOzayotganlar qiladigan eng katta xato


Термизда эҳтимолий ҳужумга шайлик "амалий синов"дан ўтказилди (ФОТО)\nСурхондарёда Термиз шаҳри хавфсизлигини таъминлаш мақсадида "махсус тактик амалий ўқув машғулоти" ўтказилди.\nРасмий хабарга кўра, машғулот воситасида Термиздаги барча ҳарбий ва мудофаа тузилмалари, ҳуқуқ-тартибот идоралари ва маҳаллий ҳокимият органларининг эҳтимолий ҳужумга тайёргарлик ҳолати "амалда синовдан ўтказилган".\nТермиз Ўзбекистон жанубида - Афғонистон ва Тожикистон чегара олди ҳудудида жойлашган. Ўтган ойда Тожикистон-Ўзбекистон чегарасидаги заставага қуролли гуруҳ ҳужум бўлганди.\nСурхондарёнинг Термиз шаҳридаги “Дўстлик”, “Жўйжангал” ва “Аму соҳиллари” маҳаллалари ҳудудида 27 дан - 29 ноябргача ҳамда 4 декабрь кунлари махсус тактик амалий ўқув машғулоти ўтказилган.\nСурхондарё вилояти ИИБ ахборот хизмати берган фотосуратлардан кўринишича, машғулотлар максимал даражада ҳақиқатга яқинлаштирилган.\nРасмий хабарга кўра, вилоят ИИБ шахсий таркиби, Мудофаа вазирлиги Жанубий оператив йўналиши бошқарув гуруҳи; вилоят ДХХ, Миллий Гвардияси, ФВВ, Божхона бошқармалари; Прокуратура, "Жануб" Чегара қўшинлари минтақавий штаби ҳамкорлигида ўтказилган.\nЎқув машғулотида Термиз шаҳрига ҳужум қилган эҳтимолий жиноятчилар аниқланган, қўлга олинган ва ўқ отар қуроллардан зарарсизлантирилган.\nРасмий хабарга кўра, машғулотни ўтказиш жараёнида Термиз шаҳридаги барча ҳарбий ва мудофаа тузилмалари, ҳуқуқ-тартибот идоралари ва маҳаллий ҳокимият органларининг эҳтимолий ҳужумларга тайёргарлик ҳолати тўлиқ амалий синовдан ўтказилган.\nАйтилишича, машғулотлар Термиз шаҳри хавфсизлигини таъминлаш мақсадида ўтказилган.\nТермиз Ўзбекистон жанубида - Афғонистон ва Тожикистонга яқин чегараолди ҳудудида жойлашган. Шаҳардан қўшни Афғонистоннинг Мозори-Шариф шаҳрига 80 километр, Тожикистон пойтахтига эса 235 километрдир.\nЎтган ойда - 6 ноябрга ўтар кечаси Тожикистоннинг Ўзбекистон чегарасига яқин “Султонобод” чегара заставаси "Ишқобод" бекатига 20 ниқобли қуролли шахс ҳужум қилганди. Қуролли ҳужумда бир чегарачи, бир полиция ходими ва 15 нафар ҳужумчи ўлдирилган.\nТожикистон Миллий хавфсизлик қўмитаси ҳужум қилганлардан 9 нафари эркак, 11 нафари аёл ва 13 нафари тўрт ёшдан 15 ёшгача бўлган болалар эканини билдирган.\nТожикистон Чегара қўшинлари матбуот хизматига кўра, қўлга олинганлар сўроқ қилингач, уларнинг "Ислом давлати" экстремистик гуруҳи буйруғи билан Афғонистон шимоли-шарқидаги Кундуз вилоятидан Тожикистоннинг Қубодиён туманига сизиб кирганликлари маълум бўлган.\nЎзбекистон чегара қўшинлари Тожикистон чегара заставасига қилинган ҳужум ҳақида "Биз вазиятни ўрганаяпмиз ва Тожикистоннинг тегишли муассасаси билан алоқада бўлиб турибмиз”, деб баёнот берган эди.


2018 йил 18 октиябр куни Самарқандда кўҳна ва ҳамиша навқирон Самарқанд шаҳрига Амир Темур ордени берилган кун муносабати билан вилоят миқёсида тадбир бўлиб ўтди. Тадбирда вилоят ҳокимлиги, ташкилот ва жамоат бирлашмаларидан вакиллар қатнашдилар.\nБайрамни нишонлашга отланган кенг жамоатчилик вакиллари иштирокида дастлаб Амир Темур мақбарасида Қуръон тиловат қилинди.\nКун давомида мактабгача таълим, халқ таълими, касб-ҳунар таълими муассасалари ва олий ўқув юртлари, ёшлар иттифоқи фаоллари томонидан кўргазмалар намойиш қилинди, жойларда турли маънавий-маърифий тадбирлар ўтказилди.\nМаълумки, 1996 йил 18 октябрда Самарқандда Амир Темур таваллудининг 660 йиллигига бағишланган тантанали маросимда Ўзбекистон Республикасининг Биринчи Президенти Ислом Каримов томонидан ушбу кунни - Самарқанд шаҳри куни сифатида нишонлаш таклиф этилган эди. Ўша куни шаҳарга Амир Темур ордени топширилди. Мана 22 йилдирки, бу сана кенг нишонланиб келинмоқда.\nДругие материалы в этой категории: « Жўйбори калон мадрасасининг 7 нафар талабасига ўқиш пули тўлаб берилди\tРоссия Федерацияси Президенти Тошкентга келди »


The Washington Post газетасининг таъкидлашича, Тожикистон ҳудудларида Хитой НЎП бор, аммо Душанбе ҳам, Пекин ҳам буни расман маълум қилмаган. Хитой НЎПи Афғонистоннинг Вахон ўтиш пункти яқинида Тожикистонинг Мурғаб туманида жойлашган, дея ёзади мақола муаллифи Гарри Ших. У ўзининг тожик-афғон чегарасига амалга оширган сўнгги сафари давомида Хитойнинг мазкур «мўъжаз ҳарбий базаси»га ташриф буюрди.\nГарри Шихнинг таъкидлашича, Мурғаб бозорида хитойлик ҳарбий хизматчиларни учратиб қолган. Улардан Ма исмли бири The Washington Post журналистига, уч-тўрт йилдан бери Тожикистон ҳудудларида эканликларини айтган. Муаллифнинг айтишича, хитойликлар асосан мусулмонлар истиқомат қиладиган минтақа саналмиш Шинжон Уйғур мухтор ўлкасида ҳарбийлар киядиган униформада эди.\nАмерикалик журналистнинг ёзишича, НЎПга кириш чоғида Тожикистон ва ХХР давлат рамзларини учратиш мумкин, бироқ мазкур бино қайси давлатга тегишли ва ҳарбий объектни молия билан таъминлаш қайси томонга юклатилгани аниқ эмас. The Washington Post сунъий йўлдош орқали олинган суратларни эълон қилди, унда кичик бино, казарма ва ўқув майдончаси акс этган.\nҲарбий база жойлашган ер стратегик ҳисобланади. У ерда учта мамлакат (Тожикистон, Хитой ва Афғонистон) чегаралари кесишган, яқин атрофдан эса Афғонистонга тегишли Вахан йўлаги ўтади. Бу ҳудуд Афғонистон томонидан деярли қўриқланмайди, бу ўз навбатида қўшни мамлакатдан минтақага экстремистларнинг кириб келишини осонлаштиради.\nМурғаб аҳолисининг сўзларига қараганда, бу ерда ўнлаб, балки юзлаб хитойлик ҳарбий аскарлар хизмат қилади. Хитой ҳарбийлари маҳаллий бозордан юз килограммлаб қўтос гўшти (қўтос – кичик шохлилар оиласига кирувчи буқаларнинг дудланган гўшти – тар.) сотиб олади. Қоидага кўра, хитой аскарларига таржимон тожик ҳамроҳлиқ қилади, дейди маҳаллий аҳоли вакиллари. Газета Мурғаб бозорида савдо қилаётган икки нафар хитойлик аскарнинг суратини ҳам эълон қилган.\nThe Washington Postнинг ёзишича, Хитой ТИВ ва ҳарбий муассаси ўз ҳарбийларининг Тожикистон ҳудудларида мавжудлиги юзасидан изоҳ беришни истамади. Газетанинг таъкидлашича,Тожикистон ТИВ расмий жавобида мамлакат ҳудудларида ХХР ҳарбий базаси мавжуд эмаслигини ва томонлар ҳеч қачон Тожикистонда Хитой НЎП баро этилиши имкониятларини муҳокама қилмаганини таъкидлаган.\nЎтган йилнинг ёзида Қобул билан терроризмга қарши кураш доирасида Хитой Афғонистоннинг Хитой, Покистон ва Тожикистон билан чегарасидаги Бадахшон вилоятида илк ҳарбий-машқ базасини қуришга киришди. Бу ҳақда ўз манбаларига таянган холда South China Morning Post газетаси хабар берди. Нашрнинг таъкидлашича, бу Афғонистон ҳудудидаги Хитойнинг биринчи стационар ҳарбий базаси бўлади.


Чунки шу ўтган давр мобайнида Президентимиз раҳнамолигида миллий анъана ҳамда қадриятларимизни қайта тиклаш, буюк аждодларимиз даҳосига ҳурмат-эҳтиром кўрсатиш, улар қолдирган бой илмий, маънавий меросни чуқур ўрганиш, жаҳон миқёсида тарғиб қилиш борасида кўлами ва аҳамияти жиҳатидан жуда улкан ишлар бажарилди. Қадимий шаҳарларимизнинг юбилейлари, буюк алломаларимизнинг таваллуд саналари кенг нишонланмоқда. Натижада дунё аҳли Ўзбекистоннинг қандай улуғ зотларга бешик бўлган бетакрор замин эканлигини тан олиб, эътироф этаяпти, мамлакатимизга ҳурмат билан қарамоқда. Муҳими, юртимиздаги бундай эзгу ишлар изчил давом эттирилаётир.\nБиз тарихнинг турли даврларида Ватанимизни босқинчи, ёвуз кучлардан ҳимоя қилиш, миллатимизнинг эркинлиги, ор-номусини асраш йўлида жасорат ва мардлик кўрсатган бобокалонларимиз билан ҳақли равишда фахрланамиз. Ана шундай миллий қаҳрамонларимиздан бири Жалолиддин Мангубердидир. У ўз элининг бахту саодати учун ҳаёт-мамот жангларида жон фидо этган. Жалолиддиннинг матонати, фидойилиги, ватанпарварлик фазилати бугунги авлод учун ибрат саналади.\nДавлатимиз раҳбари ташаббуси билан 1999 йилда Жалолиддин Мангуберди таваллудининг 800 йиллиги кенг нишонланди. Урганч шаҳрида унинг ёдгорлик мажмуи қад ростлади. Саркардага бағишланган кўплаб асарлар яратилди, жасоратга тўла ҳаёт йўлини ўрганиш мақсадида илмий изланишлар олиб борилмоқда. Бундай эзгу ишларнинг узвий давоми сифатида 2000 йилнинг 30 августида “Жалолиддин Мангуберди” ордени таъсис этилди.\n“Жалолиддин Мангуберди” ордени билан Ватан сарҳадларини, она-юртимиз тупроғини, мамлакатимиз мустақиллигини ҳимоя қилиш ва уни кўз қорачиғидай асрашда юксак ҳарбий маҳорат, қаҳрамонлик ва жасорат намунасини кўрсатган, давлатимизнинг мудофаа қудратини мустаҳкамлашга улкан ҳисса қўшган ҳарбий хизматчилар тақдирланадилар.\nПрезидентимиз Фармонига мувофиқ, бир гуруҳ юртдошларимиз ҳозирги кунга қадар ушбу орден билан мукофотланган.\nМаълумки, “Давлат мукофотлари тўғрисида”ги Ўзбекистон Республикаси Қонунида ушбу орден билан корхоналар, муассасалар, ташкилотлар, жамоат бирлашмалари, ижодий жамоалар ва ҳарбий бўлинмалар, шунингдек, мамлакатимизнинг маъмурий-ҳудудий бирликлари ҳам тақдирланиши мумкинлиги белгиланган. Чунончи, шундан келиб чиқиб, 2003 йилда Хоразм вилояти “Жалолиддин Мангуберди” ордени билан мукофотланган.\nДарҳақиқат, қисқа ҳаёти давомида элу юрт учун, халқ озодлиги учун сўнмас хизмат қилишга улгурган, ирода ва саботда тенгсиз хислатлари туфайли Жалолиддин Мангуберди номи тарих зарварақларига мангу муҳрланган. Бу ном биз, авлодлар учун чинакам фахр ва ифтихор тимсолидир.\nМазкур рукндаги бошқа мақолалар: « Обод мамлакатнинг бахтиёр фарзандлари\tНафосат сайли »


Жанубий Африканинг қадимий Кругер миллий боғига келган туристлар ажойиб ҳодисанинг гувоҳи бўлишди - буқалар подаси оч шерларни ўлжадан ҳайдаб юборди.\nТОШКЕНТ, 16 авг — Sputnik. Жанубий Африканинг қадимий Кругер миллий боғига ташриф буюрганлар кутилмаганда ажойиб ҳодисанинг гувоҳи бўлишди.\nСаваннанинг баланд майсазорида оч шерлар галаси тўнғизни тутиб олишди.\nЯқинида ўтиб кетаётган буқалар подаси йиртқичлар ўртасидаги жангга аралашади. Бу шерларни чекинишга мажбур қилди.\nМиллий боғ мутахассисларининг сўзларига кўра, ўлжани қутқариш - табиатда камдан-кам учрайдиган ҳодисалардан бири.\nШер ва тимсоҳлардан қўрқмайдиган буқалар тез-тез ёввойи ҳайвонларни қутқаришга ҳаракат қилишади.


Ўзбекистон-Туркия диалоги - Anhor\nAnhor Все посты Ўзбекистон-Туркия диалоги\n2014 йил 27-28 ноябрь кунлари Ўзбекистон Республикаси Ташқи ишлар вазирлиги делегацияси вазир ўринбосарлари даражасидаги вазирликлараро маслаҳатлашувларнинг навбатдаги раундида иштирок этиш учун Туркия Республикасига ташриф буюради, дея хабар беради ТИВ матбуот хизмати.\nТашриф давомида Ўзбекистон делегацияси ҳукумат ва Туркиядаги йирик бизнес вакиллари билан икки томонлама учрашувлар ва музокараларни ўтказади. Уларда, хусусан, савдо-иқтисодий муносабатларнинг ривожланиш истиқболлари муҳокама қилинади.\nАйни пайтда Туркия Ўзбекистоннинг энг йирик бешта ташқи савдо шерикларидан бири ҳисобланади. 2013 йилда товар айланмаси $1,347 млрд (+10,5%)ни ташкил этди. Ўзбекистонда турк капитали иштирокидаги 485 та корхона фаолият кўрсатмоқда.\nвазирликлараро маслаҳатлашувлартовар айланмасиТуркияучрашув\nСергей Лебедев МДҲ кузатувчиларининг миссиясига раҳбарлик қилади


"Бухоро" "Металлург" билан ўйнайди » Скачать музыку бесплатно новинки музыки 2016-2017\n"Бухоро" "Металлург" билан ўйнайди\nКомментариев: 0 Просмотров: 248 Дата: 5-02-2016, 19:00 Бугун 4-босқич йиғинларнинг иккинчи куни. Ушбу босқичда “Бухоро” 7-8 та назорат учрашуви ўтказиб олишни режалаштирмоқда. Бугунги кунга келиб дастлабки икки спарринг-рақибнинг номи маълум бўлиб улгарди. Эртага, 6 февраль куни “Бухоро” Бекободнинг “Металлург” жамоасига қарши назорат учрашувини ўтказади. Учрашуви “Бунёдкор” стадионида соат 11:30да бўлиб ўтиши режалаштирилган. Эслатиб ўтамиз, жамоамиз 3чи йиғинда ушбу рақиб билан бир марта назорат учрашувини ўтказган эди. Ўша учрашувда бухороликлар 2:0 ҳисобида ғалаба қозонишган эдилар. “Бухоро” иккинчи назорат учрашувини Жиззахнинг “Сўғдиёна “жамоасига қарши ўтказади. Бу учрашуви 8 февраль кунига белгиланган. - деб хабар бермоқда Stadion.uz нашри.


Ўзбекистонда 1 октябрдан тўйхоналарда тўй ўтказишга рухсат берилгани маълум бўлди\n«Коронавирус инфекциясининг кириб келиши ва тарқалиб кетиши олдини олиш бўйича Республика Махсус комиссиясининг 2020 йил 30 сентябрдаги йиғилиш баёнига асосан карантин чораларини юмшатиш муносабати билан 1 октябрдан тўйхоналар фаолиятига рухсат этилган», деди Ботир Қурбонов.\nУнинг таъкидлашича, бунда «барча имкониятларни ишга солган ҳолда 100-200 кишига эмас, чегараланган ҳолда 30 кишига уй шароитида қилинган тўйни тўйхоналарда ўтказишга рухсат берилган».\n«Бунда узоқ туманлардан, ёки бошқа ҳудудлардан меҳмон чақирмаган ҳолда яқин қариндошлар иштирокида тўйхоналарда ўтказиш мумкин бўлган, яъни туғилган кун, тўй, маърака ва бошқа маросимларни ўтказишга рухсат берилди. Униям узоқ ярим тунгача эмас, коронавирус инфекциясининг аҳоли ўртасида тарқалиб кетишининг олдини олиш мақсадида чегараланган вақтда рухсат этилди», деди у. Шу билан бирга, «чегараланган вақт» айнан қайси вақт оралиғини қамраб олишига аниқлик киритилган.\n«Жавоби бир соатда чиқадиган коронавирус тести сохта» — ПЦР тест натижаларини сохталаштириш ҳолатларига расман муносабат билдирилди\n17:35 / 25.03.2021\nЎзбекистонда коронавируснинг янги штаммларини аниқлаш йўлга қўйилган – штаб аъзоси


Aprel 5, 2018\tАЁЛЛАР ИСЛОМ НИГОҲИДАda fikr bildirishni o'chirish 283 Кўришлар\nАллоҳ таоло барча мавжудотлар қатори инсонни ҳам жуфт, яъни эркак ва аёл қилиб яратган. Кишилик жамиятининг бир қисмини аёллар ташкил этар экан, ҳаётда турмуш юмушларининг ярми улар зиммасидадир. Аёл – аввало онамиз, қолаверса, жуфту ҳалолимиз, опа-синглимиз, қизимиздир. Агар аёл ҳаётда ҳам жисмонан, ҳам маънан соғлом бўлса, демак, жамият соғлом бўлади. Чунки келажакнинг меваси бўлмиш фарзандлар оналар сабабли дунёга келади. Уларга бошланғич таълим-тарбия ва одоб-ахлоқни кекса онахон-момохонларимиз ўргатадилар. Шундай экан, келажак авлоднинг солиҳ бўлишлиги бугунги кун аёлларининг солиҳа бўлишларига ҳар жиҳатдан боғлиқдир.\nБизнинг мамлакатимизда ҳам аёлларнинг ўзларига яраша, жисмоний салоҳиятларига мос равишда меҳнат ва касб-ҳунарлар билан шуғулланишлари учун барча шароитлар муҳайё. Аёллар эҳтироми учун алоҳида саналарни “Оила йили”, “Аёллар йили” каби номлар билан аталиб келиниши, кўп болали аёлларнинг ижтимоий ҳимоя қилиниши, ҳар йили 8 мартни Халқаро хотин-қизлар куни сифатида дам олиш куни деб эълон қилиниши ва ҳукуматимиз томонидан ўтказилаётган қатор тадбирларнинг барчасида аёлларимизга алоҳида имтиёзлар бериб келинаётгани Ислом динимиз кўрсатмаларига ҳамоҳангдир.\nМамлакатимизда хотин-қизларнинг ҳуқуқлари ва манфаатларини таъминлаш борасида изчиллик билан амалга оширилаётган эзгу ишларнинг ҳуқуқий асоси Бош қомусимизда ўзининг ёрқин ифодасини топгандир. Инсоннинг ва шу жумладан, хотин-қизларнинг сиёсий, иқтисодий, ижтимоий ва маданий ҳуқуқ ва эркинликларининг ишончли ҳимоя қилинишини таъминлайдиган миллий қонунчилигимиз меъёрлари эса Инсон ҳуқуқлари умумжаҳон декларациясининг қоидаларига ҳамоҳанг экани билан аҳамиятлидир.\nДавлатимиз раҳбарининг “Ўзбекистон Хотин-қизлар қўмитаси фаолиятини қўллаб-қувватлаш борасидаги қўшимча чора-тадбирлар тўғрисида”ги Фармони хотин-қизларнинг саломатлигини сақлаш, уларни иш билан таъминлаш, тадбиркорлик фаолиятига кенг жалб этиш, ижодий-ақлий салоҳиятини юзага чиқаришда муҳим омил бўлмоқда.\nРивоят қилинишича, саҳобалар Расулуллоҳ соллаллоҳу алайҳи васалламдан: “Зиммамизда хотинларимизнинг қандай ҳақлари бор?” – деб сўрашганда, У зот соллаллоҳу алайҳи васаллам: “Еганингизда уни ҳам едирмоғингиз, кийганингизда кийдирмоғингиз, юзига урмаслик, ёмон сўзлар билан ҳақорат қилмаслик, фақат уйдан чиқмаган ҳолда ўринни бошқа қилиб ётмоқлик”, – дедилар (Абу Довуд ривояти).\nПайғамбаримиз соллаллоҳу алайҳи васалламнинг: “Аёллар эркакларнинг ажралмас бир қисмидирлар” – деган ҳадисларига биноан аёл киши жамиятнинг ажралмас бир бўлаги экан, у ижтимоий ҳаётда ўз мавқеига эга бўлиб, илм олишга, касб-ҳунар қилишга ҳақлидир. Шунга биноан бугунги куннинг аёли ҳам унга берилган ҳақ-ҳуқуқлардан оқилона фойдаланиш билан бир қаторда, аёллик иффатини сақлаб, ўз шаънига доғ туширмасликка ҳаракат қилмоғи лозим. Афсуски, баъзи бир аёллар ўткинчи хою-ҳавасга берилиб, оналик шаънига доғ тушириб, ўз жигар гўшаларини кўча кўйларга, меҳрибонлик уйларига ташлаб кетмоқдалар. Яна баъзилари эса, “охират илмини ўргатамиз” деган баъзи нопок кимсаларнинг қўлига тушиб, мутаассибликка берилиб кетмоқдалар. Бундай аёллар Аллоҳ ва Пайғамбаримиз улуғлаган сифатларга доғ тушурмоқдалар, гуноҳга ботмоқдалар, жамият келажагини таҳлика остига қўймоқдалар. Уларни ҳимоя қилиш ва тўғри йўлга солиш биз эркакларнинг зиммамиздадир.\nАёллар эркакларга қараганда табиатан заифа бўлганлари учун ҳам Аллоҳ таоло пайғамбарлик мақомини, нафақаи аҳли аёл масъулиятини, жамоатга имомлик қилиш, азон айтиш, намозни жамоат билан адо этиш, жума намозига бориш, талоқ бериш каби ҳуқуқларни заифа аёллар зиммасига юкламаган. Ҳатто, фарз намозларини ҳам уйларининг ичкарисида ўқишлари афзал эканлиги ҳақида Расулуллоҳ соллаллоҳу алайҳи васаллам: “Аёллар намозгоҳининг энг яхшиси уйларининг ичкарисидир” – деб марҳамат қилганлар.\nИслом дини аёлларга нисбатан ҳурмат эътибори қанчалик юқори эканлигини Қуръони Карим ва Пайғамбаримиз соллаллоҳу алайҳи васалламнинг ҳадисларидан маълум. Аммо Ислом дини келмасдан аввал аёллар ҳақида нотўғри фикр, яъни аёллар эркакларга хизмат қилиш учун яратилган, деган фикр бор эди. Хусусан, арабларда аёлларга муносабат жуда ҳам ёмон бўлган. Агар оилада қиз фарзанд туғилса, унинг туғилишини иснод деб билиб тириклайин кўмиш ҳоллари бўлаган. Аллоҳ таоло марҳамат қиладики:\n“Қайси бирларига қиз (кўргани ҳақида) хушхабар берилса, ғазаби келиб, юзлари қорайиб кетади. У (қиз)ни камситган ҳолда олиб қолиш ёки (тириклай) тупроққа қориш (тўғрисида ўй суриб), ўзига хушхабар берилган нарсанинг “ёмон”лигидан (орият қилиб) одамлардан яшириниб олади. Огоҳ бўлингизки, уларнинг бу ҳукмлари жуда ёмондир” (Наҳл сураси, 58-59-оят).\nБундай ваҳшийликка асосий сабаб динсиз ва имонсиз кишиларнинг жаҳолат ва кибр-ҳаволари сабаб бўлган. Ислом дини келгач эса бундай одатлар барҳам топди. Аллоҳ таоло Қуръони Каримда шундай марҳамат қилади:\n“Осмонлар ва Ернинг ҳукмронлиги Аллоҳга (хос)дир. (У) хоҳлаган нарсани яратур. Хоҳлаган кишисига қизларни ҳадя этур ва хоҳлаган кишисига ўғилларни ҳадя этур” (Шўро сураси, 49-оят).\nАллоҳ таоло ушбу оятда биринчи бўлиб қиз фарзандларни зикр қилди. Бу нарса жуда муҳим, чунки Қуръони Каримда нима олдин зикр қилинса, унда бир ҳикмат бўлади. Демак, динимиз қиз фарзанд туғилгандан бошлаб бошқача эътибор беришни талаб этади. Ҳатто уч қизни чиройли тарбиялаб, вояга етказган кишига жаннат ваъда қилинган. Аёлларнинг ўз эрлари зиммасида ҳам жуда кўп ҳаққи бор. Эрлари уларга нисбатан яхши феъл-атворли, меҳр-шафқатли бўлишлари ва баъзи хато камчиликларига сабрли бўлишлари тавсия этилади.\nПайғамбаримиз соллаллоҳу алайҳи васаллам биз умматларига аёлларга яхши муносабат бўлишга буюриб шундай марҳамат қиладилар:\n“Мўминларнинг имон жиҳатидан комилроғи хулқи яхши бўлганларидир. Сизларнинг яхшиларингиз ўз аҳлу аёллари билан яхши бўлганларингиздир” (Термизий ривояти).\nЖамиятимизнинг фаровонлиги ҳар жиҳатдан аёлларга ҳам боғлиқ экан, Аллоҳ таоло уларни Ўз ҳифзу ҳимоясида сақлаб, уларга хайрли ва баракотли ҳаётни насиб қилсин. Омин!\nАввалги Аббосхон қори Саидмурод ўғли (видео)\nКейинги 06.04.02018 й. Оилада эрнинг вазифаси


Тарих унутилмайди ёхуд арман дашноқларининг юртимиздаги ваҳшийликлари (1-қисм) | Azon.uz - Ахборот-таҳлилий портал\n10844 07:00 27.04.2021\nТарихдан маълумки, 1917 йил 28 ноябридан (11 декабрь) 1918 йил 9 февралига (22 февраль) қадар, атиги 72 кунгина мавжуд бўлган Туркистон мухторияти парламент аъзолари большевикларни тан олишдан бош тортганидан сўнг 1918 йил февраль ойида Фарғона водийсида амалга оширилган қўрқитиш, яъни тинч аҳолига нисбатан террор тадбирини оммавий қатлиом шаклида ўтказиш чоғида арман террорчиларининг «Дашнакцутюн» партиясидаги қуролланган талончи ва қотиллар тўдалари ҳам жалб этилди.\nПетрограддаги 1917 йилги октябрь тўнтариши содир этилиши билан Фарғона водийсида большевикларнинг «инқилобий диктатураси» ўрнатилиши оқибатида дашноқлар учун Туркистоннинг бойликларига йўл очилди.\n1918 йил январь-февраль ойларида Қўқон ҳамда атрофдаги қишлоқларда дашноқлар томонидан талон-тарожларни амалга ошириш ва маҳаллий тинч аҳолини қирғин қилиш ишлари бошланиши билан, бутун Фарғона водийсида мислсиз шафқатсизлик ва қонхўрлик давом эттирилди.\nБольшевиклар ва дашноқларга қарши биринчи жангда Туркистон мухторияти миллий қуролли кучлари билан бир қаторда Қўқоннинг оддий аҳолиси вакиллари ҳам иштирок этди. Болталар, чопқилар ва таёқлар билан қуролланган авом ҳеч нарсага қарамай жангчилар билан елкама-елка туриб уч кун давомида большевиклар ва дашноқларнинг ҳужумларини қайтарди. Қўқон шаҳри артиллериядан ўққа тутилди, шундан сўнг аксарияти дашноқлар бўлган талончилар Қўқоннинг эски шаҳар қисмига бостириб кирди ҳамда шаҳар ва атрофдаги қишлоқларни талон-тарож қилиб, тинч аҳолини ёппасига ўлдиришга киришиб кетди. Бир неча минг бегуноҳ инсон ҳалок бўлди.\n1918 йил 9 февралида (22 феврали) Қўқон шаҳридаги Рус-Осиё банки биносида большевиклар тарафидан тайёрланган томонлар ўртасидаги келишув имзоланди. Бу гўёки «Сулҳ келишуви» эди. Унинг шартларига биноан Миллий қўшиннинг соғ қолган қисми Кичик Эргаш қўрбоши раҳнамолигида Қўқонни тарк этди.\n1918 йил бошида Қўқон Кенгаши раиси, арманилар гуруҳининг раҳбари Сааков бошчилигидаги дашноқлар пулемётлар ва артиллерия қуроллари билан Бачқир қишлоғига яқинлашди. Бу Туркистон миллий озодлик ҳаракатининг биринчи етакчиси, қўрбоши Кичик Эргашнинг қишлоғи эди. Қишлоққа ўт қўйилди. Йўл-йўлакай ушбу жазо отряди, тирик қолган гувоҳларнинг билдиришича, «айбсиз, бемадад деҳқонларни отиб ташлар, қиз ва аёлларни камситар, уларнинг уй буюмларини тортиб олар эди».\nДашноқлар отряди Қўқон тинч аҳолиси билан тўқнашувдан сўнг Сўзоқ қишлоғини эгаллаб, унинг аҳолисини отиб ташлади. Қизил армиянинг таркибида дашноқлар бўлган бошқа бир отряди Бозорқўрғон халқ исёнчилари билан жангга кирди, аммо чекинишга мажбур бўлди. Чекинар экан, улар йўлларида учраган қишлоқлик тинч аҳолини ўққа тутар ва йўқ қилар эди. 20 кун давомида шу атрофдаги барча қишлоқлар ҳужумга дучор бўлди, у ердаги мусулмон эркаклар, ёшидан қатъий назар, ёппасига қириб ташланди. Тирик қолиб, марҳумларни қабристонда дафн этаётганларгача ўлдириб юборилди. Дашноқлар қайта-қайта пайдо бўлар, омон қолган одамларни, ҳатто қишлоқдошларининг янги қазилган қабрлари устида жаноза ўқиётганларни ҳам ўлдирар эди.\nҲокимиятни эгаллаб олган большевиклар Туркистон мухторияти ҳукуматини тугатди. Мустақиллик тарафдорлари бўлган жадидлар ва уларнинг ҳаммаслаклари эса дашноқларнинг фаол иштирокида таъқиб қилинди. Маърифатпарвар жадидлар бошлаган демократик мақсадларни амалга ошириш жараёнини большевиклар узиб қўйди. Эндиликда «совет бошқарув шакли» аталмиш ҳилқат амалга кирган бўлиб, у бошқарувда жазолашнинг ҳар хил кўринишларига асосий ўрин берар эди. Бу тасодиф эмасди: большевикларнинг ўзлари мутлақ камчиликни ташкил этадиган ўлкадаги иқтидорини фақат мутлақ кўпчилик аҳолини ташкил этувчи мусулмонлар устидан зўравонлик йўли билангина сақлаб туриши мумкин эди.\nМИСЛИ КЎРИЛМАГАН ҚАТЛИОМ\nБольшевиклар билан бирга дашноқларнинг Фарғона водийсидаги ҳукмронлиги бошланиши билан маҳаллий тинч аҳолининг озиқ-овқатлари ва мол-мулки талон-тарож қилиниб, оммавий шаклда қирғин уюштириш имкониятини ҳам очди. Натижада мисли кўрилмаган очарчилик юзага чиқди.\nДашноқлар, ўзларининг террор йўлида Фарғона водийсининг қишлоқлари ва шаҳарларида олдига дуч келган барча мусулмонларни ўлдирар, уларнинг уйлари ҳамда бозорлардаги расталарини талон-торож қиларди. Маҳалла ва қишлоқларга ўт қўйилди, талаб олинган улкан ўлжа эса темир йўл орқали Кавказга олиб кетиш осон бўлиши учун вокзалда тўпланар эди.\n1918 йил июнида большевиклар дашноқлар билан биргаликда Ўш шаҳрига ҳамла қилди. Ўша йилнинг декабрида улар Фарғона водийсининг шимолий қисмидаги Жалолобод шаҳрига яқинлашди. Дашноқ отрядлари қишлоқларга ҳужум қилар, мусулмон аёлларни тутиб, «ўлжа» сифатида Андижон қалъасига олиб кетар эди.\nЎша қўрқинчли кунлар шоҳидларининг даракларига кўра, «Қўқон ўликлар шаҳрига айланган эди». Шифохона беморлар ва персонали билан биргаликда ёқиб юборилади. Қўқон пахта тозалаш заводининг 50 нафар ишчиси оила аъзолари билан бирга сўйиб ташланади. Қўқоннинг ўн маҳалласида бутун аҳоли қириб ташланган эди. Бундан ташқари, қисқа вақт ичида Қўқон шаҳрининг 10 минг нафар тинч аҳолиси қириб ташланди. Дашноқлар аёлларни зўрлаб, гўдак болаларни тириклайин жодидан ўтказиб қийноқлар билан ўлдирарди.\n1918-1919 йиллар давомида дашноқлар тинч аҳолини қириш билан бир қаторда Фарғона водийсидаги деярли барча шаҳарларни вайронага айлантиришган. Уша даврларда фаолият кўрсатган маҳаллий зиёлилар томонидан чоп этилган «Улуғ Туркистон» газетасида айтилишича, улар 180 дан кўпроқ қишлоқни вайронага айлантиришган. Қўқон шаҳрининг ўзида уч кунда 10 минг киши, Марғилонда 7 минг, Андижонда 6 минг, Наманганда 2 минг, Бозорқўрғон ва Қўқон ўртасидаги қишлоқларда 4,5 минг нафар тинч аҳоли вакилларини қириб юборди. Айрим қишлоқлар аҳолиси бутунлай қириб ташлангани ҳақида хабарлар бор. Ҳозирги Қирғизистон ҳудудида жойлашган, эски Ўш шаҳрида 2 минг киши ўлдирилиб, болаларнинг таналари парчалаб ташланди. Чуст шаҳрида 1,5 минг тинч аҳоли вакили қириб ташланди.\nТуркистонда большевиклар топшириғига кўра дашноқлар томонидан ижро этилган «дашноқ-большевик террори» қурбонлари ҳақидаги маълумотлар архив материаллари билан тасдиқланади. Ўзбекистон миллий энциклопедиясида чоп этилган дастлабки ҳисоб-китобларга қараганда, уч ой ичида дашноқлар Фарғона водийсида 35 минг нафар тинч аҳоли вакилларини – аёлларни, кексаларни ва болаларни йўқ қилди. Бу рақам - дашноқларнинг Туркистондаги уч ойлик террорчилик фаолиятининг натижаси. «Дашнакцутюн» йил давомида жиноятлар содир этди, кейин эса унинг вакиллари большевиклар сафларига сингиб кетиб, совет режими тўлиқ ўрнатилгунига қадар маҳаллий халқларнинг миллий озодлик ҳаракатини йўқ қилишда иштирок этди.\nМасалан, террор қурбонлари ҳақидаги тадқиқотларда, M.Буттинонинг синчиклаб ўтказилган статистик ҳисоб-китоблари Туркистон фожиасининг бутун миқёсини яққол кўрсатиб берди: «1915 йилдан 1920 йилгача бўлган даврда у ерда ишлов берилган ер майдони қисқариб кетди, уй чорваси миқдори 7,5 фоизга тушиб кетди, пахта етиштириш эса амалда тўхтади. Лекин турли ижтимоий гуруҳларнинг йўқотишлари ўзаро тенг эмас эди ва, агарда рус крестьянларида ишлов берилган ер ҳажми 28 фоизга, уй чорваси миқдори 6,5 фоизга қисқарган бўлса, ўтроқ маҳаллий аҳолида бу кўрсаткичлар тегишлича 39 ва 48 фоизни, кўчманчиларда эса 46 ва 63,4 фоизни ташкил этди. Ўлка аҳолиси сони ўша беш йиллик давр ичида 25 фоизга, қишлоқ аҳолиси 30 фоизга камайди» Уша даврлардаги статистик маълумотларга кўра большевиклар бостириб келишидан олдинги Туркистон генерал губернаторлигининг аҳоли сони 9-10 миллион эди. Таъкидлаш жойизки большевиклар Бухора амирлигининг ҳам, Хоразм (Хива) хонлигининг ҳам тинч аҳолисини қирғин қилган эди.\nТарихчиларнинг фикрига кўра, Ўрта Осиёда совет ҳокимияти ўрнатилган йиллари қурбонларнинг умумий сони 5-6 миллион кишини ташкил қилди. Биргина Қўқон шаҳрининг аҳолиси 1897 йили 120.000 кишини ташкил қилар эди, 1926 йили эса бу кўрсаткич 69.300 гача қисқариб кетган.\nНОНКЎРЛИК ЁХУД КЎРНАМАКЛИК\n1918 йилги воқеаларда нафақат Туркистон мухторияти ҳимоячиларининг асосий қисмини ташкил қилувчи ўзбеклар ёппасига қирғин қилинди, балки уша даврларда Фарғона водийсида истиқомат қилаётган бир қанча бошқа кичик жамоаларнинг аъзолари ҳам ўлдирилди. Асосий қотиллар ва талончилар бўлмиш дашноқлар форслар, яҳудийлар ва ҳатто ўрусларни ҳам Туркистон мухторияти тарафдорлари сифатида айблаб, жинси ва ёшидан қатъий назар, қирғин қилар эди.\nКейинчалик, бу хунрезликлардан ўзини оқлаш мақсадида Фарғона водийсидаги қирғин ва талончиликнинг фаол иштирокчилари бўлмиш дашноқлар жамоаси вакиллари, уларни зўравонликка мажбур қилган сабаб ўлароқ мусулмонлар томонидан уларга қарши эълон қилинган жиҳод бошланганини айтган. Аммо бу ёлғон эди.\nАслида дашноқлар уларни хизматга олган большевиклар белгилаб берган вазифаларни бажаргани тарихдан маълум. Дашноқларга қарши жиҳод хавфи ҳақидаги баёнотлар ўта риёкор ҳаракат ҳам эди, негаки Туркистонда чоризм даврида кўчиб келган арманиларга нисбатан маҳаллий мусулмонлар меҳмондўст муносабатда бўлгани маълум.\nФарғона водийсида истиқомат қилувчи армани жамоасининг деярли барча вакиллари – «баққоллар», «майфурушлар», «сартарошлар», «қассоблар» ва бошқа «савдо қатламлари» дарҳол большевикка айланиб қолди. Масаланинг ҳайратланарли томони шундаки, айнан мана шу Россия империясининг Туркистон генерал-губернаторлиги даврида пайдо бўлган, яъни «Дашнакцутюн» партияси ва большевиклардан олдин Фарғона водийсига чоризм мустамлакачиларига эргашиб кириб келган арманилар айниқса жиддий фаоллик кўрсатди. Улар дашноқларнинг қуролли отрядларига қўшилиб, бутун бошли Фарғона водийсидаги шаҳарлар ва қишлоқларнинг барчасини кунпаякун қилиб, тинч аҳолига қарши оммавий қатлиомлар уюштиришди.\nБир пайтлар босқинчи чоризм мустамлакачиларига эргашиб, Фарғона водийсига келган арманиларни маҳаллий халқ бағрини кенг очиб кутиб олган бўлсада, маҳаллий халққа нисбатан адоват ва салбий муносабатнинг юзага чиқиши большевик сиёсати ҳамда дашноқларнинг туркий мусулмонларга қарши вахшийона феъли билан тушунтирилади. Дашноқлар, ҳар доим ва ҳар қачон ўз манфаатини қидирар, туркий мусулмонларнинг мол-мулкига ва ҳаётига раҳна солишдан тап тортмас эди.\n«Дашнакцутюн»нинг баёнотларига кўра, Туркистонда содир этилган жиноятларнинг мотиви 1915 йилда Шарқий Анатолияда рўй берган воқеалар учун интиқом эмиш, аммо архив ҳужжатлари ва гувоҳларнинг шоҳидликларига қараганда, жиноятларнинг асл мақсади талончилик ва террор ҳисобидан бойлик орттиришдан бошқа нарса эмас эди. Чунки Анатолия турклари минг йилча олдин Марказий Осиёдан кўчиб кетган қардош халқдир. Тарихий қариндошликни инобатга олмаганда, Биринчи жаҳон урушига ҳам, Шарқий Анатолиядаги воқеаларга ҳам Жанубий Кавказ озарбайжонлари ва Туркистон аҳолиси мутлақо алоқадор эмас.\nДашноқлар Фарғона водийсининг тинч аҳолисига қарши 1918 йил февралида ваҳшийликлар қилишга ундаган сабаб ва мотивлар ҳақида гапирар экан, қуйидагиларни таъкидлаган экан: «Биз бу кунни қимматбаҳо олмос мисоли йигирма ой кутдик». Ушбу маълумотни таҳлил қиладиган бўлсак, Фарғонада дашноқлар тинч аҳолини шу қадар шафқатсизлик билан ўлдиришлари, маҳаллий инсонлар гўёки арманиларга қарши қандайдир айб иш қилиб, қасос қурбонига айланаётгандек тасаввур ҳосил қилади. Дашноқларнинг ўзлари учун бу кунларни кутиш «қимматбаҳо олмос орзусига»га менгзаганини тан олиши эса қандайдир мавҳум қасосга, қонли интиқомга ишора эмас, балки хунрезликни ва одамкушликни тан олиш, эканлиги юзага чиқади. Албатта, дашноқларнинг Туркистондаги жиноятлари ҳақидаги баёнотларини ўрганиш ҳамда таҳлилдан ўтказиш диққатга сазовор хулосаларни беради ва ўз-ўзидан ўртада саволлар туғилади.\n1918 йил февралида Фарғонадаги қонли воқеалар рўй беришидан йигирма ой муқаддам Туркистоннинг маҳаллий аҳолиси арманиларга нима қилган экан?\nФарғона водийси тинч аҳолиси 1916 йил ёзида арманиларга қарши нима гуноҳ қилган эканки, дашноқларнинг ақлларида қасос илинжи узоқ кутилган орзуга айланиб кетди?\nҲисоб-китобларга қараганда, 1918 йил февралидан йигирма ой муқаддам, бу эса 1916 йил июн-июль ойларидир, Туркистонда маҳаллий аҳолининг Россия империясига қарши кенг миқёсли қўзғолонлари давом этаётган эди. Тарихдан маълумки, Биринчи Жаҳон уруши фронтларидаги мураккаб вазият туфайли 1916 йил 25 июнида Николай II нинг «инородец»ларни фронт орқаси ишларига жалб қилиш юзасидан шоҳона фармони эълон қилинган эди. Бунинг натижасида Марказий Осиёда исён келиб чиқиб, ўн минглаб ва ҳатто юз минглаб одамлар қурбон бўлди ёки ўз уйларини ташлаб кетди.\nХўш, Кавказдан Туркистонга 1918 йили етиб келган «Дашнакцутюн» партияси жангариларининг ўша олис 1916 йилги Туркистондаги воқеаларга қандай алоқаси бўлиши мумкин? Фарғона водийсининг тинч аҳолисининг, умуман арманиларга нима алоқаси бор?\nМаълумки, 1918 йилга қадар Туркистонда «Дашнакцутюн» партиясининг бўлинмалари йўқ эди ва унга қадар бу ердаги арманилар муваффақиятли савдогарлар саналар эди. Чор Россияси мустамлакачилари билан бирга Туркистонга келиб, шаҳарларда судхўр, баққол, савдогар, этикдўз, сартарош сифатида ишлаётган арманилар билан ерли аҳоли ўртасида бирон марта ихтилоф чиқмаган ва икки томон ҳам ҳеч бир зиддиятга бормаган эди. Нега унда дашноқлар Туркистон ерли аҳолисига мана шундай қонли тарзда «миннатдорлик» билдирди?\nБу саволларга жавоблар излаш миллатпараст ва террорчилар бўлмиш дашноқларнинг Туркистон, Жанубий Кавказ ва Шарқий Анатолия тинч аҳолиси тақдирида ўйнаган ифлос ва қонли ролини янада яхшироқ тушунишга имконият яратиб беради.\nТуркистон тарихида дашноқларнинг, айнан маҳаллий тинч аҳолига нисбатан зўравонлиги ва даҳшатли жиноятлари билан боғлиқ мисоллар мавжуд. Дашноқларнинг Туркистондаги «қаҳрамонликлари» ҳақида кўпгина тарихчи ва публицистлар ёзган. Лекин дашноқларнинг ҳарбий «жасорати» ҳақидаги гувоҳликлар нисбатан камроқ, булар асосан кичик тўқнашувлар, тасодифий воқеалардир. Масалан, дашноқ отрядлари Туркистон миллий озодлик ҳаракатининг қуролли исёнчилари билан юзма-юз тўқнашувларга камдан-кам ҳолларда журъат қилар эди. Тўқнашувлар бўлган тақдирда ҳам, уларнинг аксарияти дашноқлар томонидан кичик қишлоқларнинг яғмо этилиши, гўдаклар, аёллар ва кексаларнинг ўлдирилиши билан боғлиқ бўлганлиги кўзга ташланади. Ҳатто исёнчиларга қарши кичик тўқнашувларда ҳам дашноқлар ё қочиб кетар, ё асирга тушар эди. Бунга терс равишда, дашноқлар тинч аҳолини қатл қилгани ҳақидаги шоҳидликлар етарли.\n Адиб Халид. Туркестан в 1917-1922гг.: борьба за власть на окраине России // Трагедия великой державы. Национальный вопрос и распад Советского Союза, Москва, 2005. Б.189-226\n232 10:12 08.12.2021\n1009 11:22 07.12.2021


Қайд этилганидек, сўнгги пайтларда мамлакатимизда иқтисодиётни либераллаштириш, хусусан, солиқ соҳасини такомиллаштириш борасида кенг кўламли ислоҳотлар амалга оширилмоқда. Шу боис галдаги тадбирда республикамизда солиқ маъмуриятчилигини тубдан такомиллаштириш, солиқ ва бошқа мажбурий тўловларнинг йиғилувчанлигини ошириш, солиқ тўловчиларга яратилган қулайлик ҳамда имтиёзлар, давлат солиқ хизмати органлари томонидан кўрсатилаётган интерактив хизматлар, соҳада ахборот-коммуникация технологияларини ривожлантиришга доир вазифалар ижроси муҳокама марказида бўлди.\nМулоқотсиз муносабат ўрнатиш майдони\n2017 — 2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясида бошқа соҳалар қаторида солиқ солиш базасини кенгайтириш орқали солиқ маъмуриятчилигини соддалаштириш ва солиқ юкини камайтириш масалаларига ҳам алоҳида аҳамият қаратилган. Президентимизнинг жорий йил 18 июлдаги “Солиқ маъмуриятчилигини тубдан такомиллаштириш, солиқлар ва бошқа мажбурий тўловларнинг йиғилувчанлигини ошириш чора-тадбирлари тўғрисида”ги Фармони эса мамлакатимизда тадбиркорликни ривожлантириш ҳамда хорижий инвестицияларни жалб қилиш учун солиқ юкини изчиллик билан камайтириш ва қулай шарт-шароитларни яратишни таъминлашда янги даврни бошлаб берувчи муҳим ҳужжат бўлди. Унда давлат солиқ хизмати органлари тизимини ислоҳ қилишнинг еттита муҳим йўналиши белгилаб берилди.\n— Бугунги кунда ҳаётимизга чуқур кириб келаётган ахборот-коммуникация технологияларининг ривожи соҳамизни замон талабига ҳамоҳанг равишда такомиллаштириш, бу борада мавжуд имкониятлардан янада кенгроқ фойдаланишни тақозо этмоқда, — дейди Давлат солиқ қўмитаси раиси ўринбосари Назарали Норбоев. — Қолаверса, Ҳаракатлар стратегиясида кўрсатиб ўтилган вазифалар ҳам тизим фаолиятини танқидий қайта кўриб чиқишни талаб қилади. Хусусан, Фармонда белгиланганидек, интерактив хизматлар бўйича ҳали амалга оширилиши керак бўлган ишлар кўп. Бундан ташқари, бюджет ҳамда даромадларни шакллантириш юзасидан ҳаётга татбиқ этилаётган дастурларни доимий равишда молиявий таъминлаб бориш учун солиқ солинадиган базани тўлиқ қамраб олиш, янги шаклларни қўллаш каби тадбирларни жонлантиришимиз зарур.\n— Солиқ маданиятини юксалтириш жиддий масалалардан биридир, — дейди Давлат солиқ қўмитаси раиси ўринбосари Эркин Гадоев. — Чунки ҳар бир солиқ тўловчи, у хоҳ жисмоний, хоҳ юридик шахс бўлсин, нима учун солиқ тўлаётганини билиши лозим. Бундан ўзи ҳам манфаатдор эканлигини англаб етиши керак. Шу маънода, Фармон билан солиқ органлари ва солиқ тўловчилар ўртасида мулоқотсиз муносабат ўрнатиш масаласи ўртага қўйилгани ҳам айни муддаодир. Зеро, бу мазкур жараёнга инсон омили аралашувини камайтириш баробарида, унга унум бағишлайди. Бунга, албатта, Фармонда қайд этилганидек, замонавий ахборот-коммуникация технологияларини изчил қўллаш орқали эришилади.\nИнтерактив хизматлардан фойдаланиш қамрови қандай?\nДарҳақиқат, замонавий ахборот технологиялари ўзаро мулоқотсиз тўғридан-тўғри алоқаларни ўрнатишда муҳим аҳамиятга эга. Давлат солиқ тизимида ушбу йўналишдаги ишларга 2005 йилдан бошлаб жиддий эътибор қаратилиб, тўрт босқичли жараён амалга оширилмоқда. Жумладан, дастлаб, солиқ тўловчиларга 9 та интерактив хизмат таклиф этилган бўлса, ҳозирги кунга келиб, уларнинг сони 35 тани ташкил қилмоқда.\nАйни пайтда 345 мингта юридик шахснинг давлат солиқ органи сайтида ўз “Шахсий кабинети” мавжуд. Тадбиркор ҳамда ишбилармонларнинг электрон рақамли имзодан фойдаланиш имконияти ҳам тобора ошиб бораётир. Бундан ташқари, қўмитанинг “мобиль илова”си орқали ҳам 15 та хизмат жисмоний шахслар эътиборига ҳавола қилинаётир. Солиқ тўловчиларга қулайлик туғдириш, мулоқотсиз назорат тизимини яратиш мақсадида 53 та вазирлик ва идора билан 112 турдаги маълумотлар алмашинуви йўлга қўйилган.\nУмуман, солиқ органлари ҳамда солиқ тўловчилар ўртасида 44 та ҳолатда мулоқот вужудга келади. Тизимда айни пайтгача шунинг 35 таси интерактив асосда амалга оширилмоқда. Давлатимиз раҳбарининг Фармони эса ушбу ишларни тўртинчи босқичга кўтариб, барча хизматни замонавий усулда кўрсатиш учун мустаҳкам пойдевор яратиши билан аҳамиятлидир.\nТаътил — ривожланиш учун имконият демак\nПрезидентимиз Фармонида айрим субъектларга солиқ таътиллари берилиши ҳам қайд этилган. Сессия спикерлари ушбу масалага ҳам алоҳида тўхталиб, унинг мазмун-моҳиятини тушунтиришга ҳаракат қилишди.\nЯъни эндиликда вақтинчалик молиявий қийинчиликларга тўқнаш келган ҳалол солиқ тўловчилар — хўжалик юритувчи субъектларга қонун ҳужжатларида белгиланган тартибда солиқ таътиллари берилиши мумкин. Албатта, бу ўз ишини сидқидилдан бажариб, халқимиз манфаатлари йўлидаги эзгу мақсадли лойиҳаларни рўёбга чиқаришга бел боғлаган ишбилармонлар учун жуда фойдалидир. Лекин ўтказилган камерал назорат натижалари бўйича аниқланган тафовутлар юзасидан солиқ тўловчилар томонидан асослар тақдим этилмаган тақдирда, солиқлар ҳамда бошқа мажбурий тўловлар суммалари суд тартибида ундирилади.\nТерминал бўлиши шарт, лекин...\nДавлатимиз раҳбарининг 2017 йил 15 февралдаги “Пул муомаласини янада такомиллаштириш ва банк пластик карточкаларидан фойдаланган ҳолда ҳисоб-китобларни ривожлантириш чора-тадбирлари тўғрисида”ги қарорида жорий йилнинг 1 мартидан бошлаб чакана савдо ҳамда хизмат кўрсатиш соҳасидаги тадбиркорлик субъектлари, шу жумладан, якка тартибдаги тадбиркорлар аҳолидан тўловларни банк пластик карточкалари орқали қабул қилувчи ҳисоб-китоб терминаллари ўрнатмасдан фаолиятини амалга оширишга ҳақли эмаслиги белгилаб қўйилган эди. Унга кўра, нақд ёки пластик карточка орқали ҳисоб-китоб қилиш шаклига қараб, нархларни сунъий равишда оширса ёки камайтирса, энг кам иш ҳақининг ўттиз баробари, назорат-касса машиналари ва терминалларни ишлатиш мажбурий бўлгани ҳолда, уларни ишлатмаслик, худди шунингдек, квитанциялар, талонлар, чеклар ёки уларга тенглаштирилган бошқа ҳужжатларни бермасдан товарларни реализация қилганлик ҳамда хизматлар кўрсатганлик учун энг кам иш ҳақининг ўттиз баробаридан эллик баробаригача, пластик карточкалар асосида тўловларни қабул қилишни рад этганлик эса энг кам иш ҳақининг юз баробари миқдорида жарима солинишига сабаб бўлиши қайд этилган.\nХалқаро пресс-клуб анжуманида ушбу масалага ҳам алоҳида тўхталиб ўтилди.\nДейлик, орадан белгиланган вақт ўтди. Бироқ ҳамма жойда ҳам бунга тўлиқ амал қилаётган тадбиркорларни учратавермаймиз. Хўш, бунинг сабаби нимада?\nДавлат солиқ қўмитаси мутасаддиларининг фикрича, бунга амал қилмаган ҳар бир ишбилармонга тегишли чора кўрилади. Лекин айрим ҳолатлар инобатга олинади. Масалан, белгиланган муддат ичида терминал харид этиш учун мурожаат қилинган ва бошқа ишончли сабаблар бўлган тақдирда, жавобгарликдан озод этилади.\nЎзбекистон Республикаси Марказий банки бошқаруви раиси ўринбосари Саидкамол Ходжаевнинг айтишича, мамлакатимизда терминаллар етишмовчилиги мавжуд. Чунки уни ишлаб чиқарувчи маҳаллий корхоналар кам. Шу боис терминаллар хориждан келтирилмоқда. Бугунги кунда ушбу йўналишда маълум ишлар амалга оширилаётир. Терминаллар эҳтиёжи бор тадбиркорлик субъектларига банклар орқали етказиб берилмоқда, унинг тегишли захирасини яратиш чоралари кўрилаяпти.\nМаълумки, бир ҳафта мобайнида Халқаро валюта жамғармаси миссияси мамлакатимиз иқтисодиёти ривожланиши ҳамда расмий органлар ишлаб чиққан ислоҳотлар режасини муҳокома қилиш учун пойтахтимизда бўлди. Кеча миссиянинг ушбу ташрифи якуни бўйича баёноти оммавий ахборот воситаларида эълон қилинди.\nСессияда мутасаддилар журналистларнинг мазкур йўналишдаги саволларига ҳам батафсил жавоб қайтаришди.\nМазкур рукндаги бошқа мақолалар: « Электоратга берилган ваъдалар устидан чиқиш пайти келди\tБошқарув тизимидаги ислоҳотлар »


Тожикистонда ўзбек мардикорлари кўпайди\nТожикистонга борган ўзбек мардикорларининг асосий қисми шахсий уй қурилишларида ишламоқдалар.\nЖорий йил 1 апрелидан Тожикистонда ишлаш ва мардикорликка бориш учун расмий рухсатга эга бўлмаган муҳожирлар ҳамда уларга иш берувчилар жазоланадиган бўлди.\nСўғд вилоятида тожикистонликларни ғайриқонуний равишда мардикорликка олиб кетаётган Қозоғистон фуқароси ҳибсга олинди.\nБир ҳафта олдин мана шундай айблов билан Қирғизистон фуқароси қўлга олинган эди.\nҚозоғистоннинг Олмаота шаҳрида истиқомат қилувчи 44 ёшли Дилдор Собитов йигирма нафардан ортиқ тожикистонликларни республикадан олиб чиқиб кетаётганида қўлга олинган.\nВилоят миграция хизмати раҳбари Шуҳрат Аҳмедовнинг айтишича, Дилдор Собитов жиноий жавобгарликка тортилади.\n-Мазкур масала юзасидан шуни айтмоқчиманки, жорий йил 1 апрелидан мухожирлик ҳақида махсус фармон кучга кирди. Ана шу ҳужжат асосида Қозоғистон фуқароси Тожикистон Жиноий кодексининг икки моддаси бўйича, яъни паспорт режимини бузганлиги ва расмий ҳужжатсиз мардикорларни ғайриқонуний равишда республикадан олиб кетишга ҳаракат қилганликда айбланмоқда.\nАйни пайтда Қозоғистон фуқаросига нисбатан жиноий иш очилган,тергов давом этяпти, дейди Шуҳрат Аҳмедов.\nВилоят миграция хизматидан олинган маълумотларда айтилишича, жорий йилнинг сўнгги икки ойи давомида икки мингдан ортиқ сўғдликлар қонуний равишда Россия ва Қозоғистонга мардикорликка кетган.\nШуҳрат Аҳмедовнинг айтишича, айни пайтда Тожикистонга ишлаш учун келаётган хорижлик фуқаролар сони ҳам аввалги йилларга нисбатан кўпайган.\nАгар илгари бу мамлакатга ишлаш учун фақат Ўзбекистон фуқаролари келган бўлса, ҳозир Қирғизистон фуқаролари ҳам келмоқда.\nБундан ташқари вилоятда уч мингдан ортиқ хитойликлар меҳнат қилмоқда.Улар асосан Душанбе - Хўжанд - Чаноқ йўл қурилишида меҳнат қилишмоқда.\nЛекин норасмий равишда меҳнат қилаётганларнинг асосий қисмини ўзбекистонликлар ташкил этади.\nТожикистонда мардикорлик қилаётган ўзбекистонлик йигитлардан бирининг айтишича, Тожикистонда Ўзбекистондагига нисбатан кўпроқ иш ҳақи тулайдилар.\n- Далада, дехқон хўжаликларида яхши ҳақ тўланмайди. Завод, фабрикалар ҳам ишламайди.Ишласангиз ойлик бермайди, нима қиламан у ерда хор -зор бўлиб.\nМасалан, пахта мавсумини олсак, ўша пайтда ҳам сариқ чақага ишлаймиз. Тирикчиликка етмайди.\nУмуман олганда, бу ерда мардикорлик қилиб, Ўзбекистондагига нисбатан икки баравар кўп пул ишлаш мумкин, дейди мардикор йигит.\nНавбатдаги суҳбатдошимиз Фарғона вилоятининг Бешариқ туманидан. У кўпчилик қатори Россияга кетмай, Тожикистонда мардикорлик қилиши сабаблари ҳақида гапирди:\n-Менга узоққа бормай яқин жойда ишлаганим яхши. Чунки, уйга бориб келишим осон, ўзимизни мусулмонлар, бир - биримизни яхши тушунамиз. Иш ҳақи ҳам чакки эмас, шароитлар ҳам яхши. Мен яшаётган жойда фабрика ёки заводлар бор , лекин у ердаги бир ойлик иш ҳақини бу ерда бир ҳафтада топаяпман, деди суҳбатдош.\nКонибодомлик иш берувчиларнинг айтишларича, ўзбекистонлик мардикорлар энг арзон ишчи кучидир.\n-Бир пайтлари ўзи мардикор бўлиб ишлаган, кейинчалик Россияга кетиб меҳнат қилиб қайтган қўшним бугун мардикор ёллаб уй қурмоқда.\nАйтмоқчиманки, бугун Конибодом туманидаги қайси қишлоқда бўлманг, Бешариқ, Қўқон, Фарғонадан келиб мардикорлик қилаётган ўзбекистонликларни учратиш мумкин.\nМуҳими, Ўзбекистонлик мардикорлар астойдил, сидқидилдан меҳнат қилишади. Улар ҳақиқтан ҳам ўз ишларининг усталаридир, дейди мардикор ёллаган конибодомликлардан бири.\nЯнги фармонга асосан хорижлик фуқаролар, фуқаролиги бўлмаган шахсларни Тожикистон қонунларига амал қилмаган ҳолда ишга жалб этаётган алоҳида шахсларга 13 долларгача, ҳуқуқий шахсларга эса 80 долларгача жарима белгиланган.


«Иккиламчи» гаровга қўйиш осонлашади | NORMA.UZ\nАдлия вазирлиги тадбиркорлик субъектларининг кредитлардан кенг фойдаланишини таъминлашга доир қўшимча чора-тадбирларни таклиф этди. Улар Президентнинг қарори билан тасдиқланиши режалаштирилмоқда, унинг лойиҳаси ҚҲТБТ порталида муҳокама қилинмоқда.\nМамлакатимизда гаров ва бошқа таъминловчи мол-мулк тақчиллиги кузатилмоқда. Бу кредиторларнинг қўшимча маблағларни жалб этиш имкониятига салбий таъсир кўрсатмоқда.\nШунингдек қуйидагиларни татбиқ этиш:\nёзма битим мавжуд бўлганда ундирув гаров нарсаси ёки кредитор мажбуриятлари бажарилиши таъминоти нарсаси сифатида чиқаётган кўчар мулкка қаратилганда суд буйруғи институтини.\nМаълумот учун: суд буйруғи сўзсиз асослар бўйича соддалаштирилган тартибда (томонларни чақирмай ва ишни судда кўрмай туриб) чиқарилади. Суд буйруғини чиқариш тўғрисидаги аризалардан давлат божи даъво ишини юритиш бўйича ставканинг 50%ини ташкил этади.


13 декабрь, 2018, 11:35 900\nҲамюртимиздан ушбу жангда ҳам фақат ғалаба кутиб қоламиз.\nЕнгилмас профессионал боксчимиз Шоҳжаҳон Эргашев эртага Россиянинг Краснодар шаҳрида фаолиятидаги навбатдаги жангини ўтказади. Мазкур баҳсда ҳамюртимизга аргентиналик Назарено Гастон Руиз рақиблик қилади. Бунгача Эргашев угандалик Бадру Лусамбия билан жанг ўтказиши белгиланганди. Аммо, бир неча кун олдин Шоҳжаҳоннинг рақиби ўзгарди.\nШоҳжаҳон Эргашев рақибини нокаутга учратиши учун 18 сония етарли бўлди (видео)


Cингапурлик талабалар Ўзбекистон Миллий университетида таҳсил олдилар - Уч илдиз\nCингапурлик талабалар Ўзбекистон Миллий университетида таҳсил олдилар\nby Тўлқин Эшбек · 18.05.2018\nДунёнинг етакчи университетларидан бири бўлган Сингапур\nМиллий университетидан ташриф буюрган 20 нафар тадқиқотчи талабалар Мирзо Улуғбек номидаги Ўзбекистон Миллий университетида таҳсил олдилар.\nАйтиш жоизки, The Times Higher Education жаҳон университетлари рейтингида (2018 й.) Сингапур Миллий университети (СМУ) 22-ўринда туради.\nМашғулот аввалида ЎзМУ Халқаро алоқалар бўйича проректори Расул Раҳмонов аср тенгдоши бўлган Миллий университетимиз тарихи, у нафақат Ўзбекистонда, шу билан бир қаторда Марказий Осиё илм-фани ривожида тутган ўрни, кадрлар тайёрлаш бобида амалга ошириб келаётган ишлари, жаҳонга машҳур илмий мактаблари, бу баргоҳдан етишиб чиққан машҳур алломалар, айни вақтда қатор давлатлар олий таълим муассасалари билан илмий ҳамкорлик алоқалари ҳақида атрофлича маълумот берди.\nСингапурлик талабалар Иқтисодиёт факультети Макроиқтисодиёт кафедраси мудири Абдураҳим Ваҳобовнинг “2017-2021 йилларда Ўзбекистон иқтисодиётининг ривожланиш истиқболлари” мавзуидаги маърузасини катта қизиқиш билан тингладилар.\nТарих факультети катта ўқитувчиси Жасур Тоғаев Ўзбекистон тарихи ва маданияти, глобаллашув даврида бу борадаги муносабатлар ҳамда уларнинг истиқболлари ҳақида сўз юритди.\nИнглиз тилида ўтказилган мастер-классларда шу халқаро тилда эркин сўзлашадиган Иқтисодиёт, Тарих, Хорижий филология факультетлари талабалари сингапурлик тенгдошларига ҳамроҳлик қилдилар.\nАмалий машғулотлар жараёнида СМУ ва ЎзМУ талабалари ўзаро фикр алмашдилар.\n– Ўзбекистон мўъжизакор мамлакат эканлиги ҳақида эшитгандик,– дейди СМУ талабаси Shaun Ang Zhixian.– Бу заминда кўраётганларимиз илгари тасаввур қилиб юрганларимиздан ҳам анча бойроқ экан. Дунёдаги энг тинч-осойишта ва бахтли мамлакатлар рейтингида Сингапур ва Ўзбекистон давлатлари ёнма-ён туришининг асл сабабларини англаб етдик. Келгусида мана шундай алоқаларни янада ривожлантириш – икки мамлакат ёшларининг муштарак мақсадларига айланади, деган умиддамиз.\n– Бугунги кунда Ўзбекистон дунёнинг илм-фан, иқтисодиёт ва бошқа соҳаларда ривожланиб бораётган давлатларидан биридир,– дейди СМУ талабаси Yash Sanjay Kanaya.– Самарқанд ҳақида кўп эшитганман. Амир Темур мақбараси, Бибихоним мадрасаси, Мирзо Улуғбек расадхонаси дунёга машҳур. Бу менинг Ўзбекистонга биринчи ташрифим бўлишига қарамай, Тошкент шаҳри, унинг озодалиги, одамларининг самимийлиги илиқ таассурот қолдирди. Университетларимиз ўртасидаги сезиларли фарқ сизларда барча мавсумларга мослаб университет формасининг жорий этилганлигида экан. Бу даргоҳ бизда катта таассурот қолдирди.\nМашғулотлар давомида сингапурлик талабалар ўзларини қизиқтирган барча саволларига атрофлича жавоблар олдилар.\nМаҳорат дарслари якунига етгач, ЎзМУ Халқаро алоқалар бўйича проректори Расул Раҳмонов Сингапур Миллий университети президенти вакили Jasper Tang Tian Da билан келгусида бундай алоқаларни янада ривожлантириш юзасидан келишиб олдилар.\nЎзМУ Халқаро алоқалар бўлими етакчиси\nNext story Ўсимликлар интродукцияси: ютуқлари ва истиқболлари\nPrevious story Ўзбекистон ва Америка Қўшма Штатлари: стратегик шерикликнинг янги даври


Ўзбекистон Республикаси Давлат Герби » Кизилтепа тумани хокимлиги\nКизилтепа / Ўзбекистон Республикаси Давлат Герби\nГербнинг юқори қисмида Республика ҳурлигининг рамзи сифатида саккизбурчак тасвирланган бўлиб, унинг ички қисмида ярим оқ ва юлдуз тасвирланган. Гербнинг марказида баxт ва эрксеварлик рамзи — қанотларини ёзган Хумо қуши тасвирланган.\nЎзбекистон Республикаси Давлат гербининг рангли кўринишида: Хумо қуши ва дарёлар — кумуш рангида; қуёш, бошоқлар, паxта чаноқлари ва «Ўзбекистон» ёзуви — олтин рангида; ғўза шоҳлари ва барглари, тоғлар ва водий — яшил рангда; чаноқлардаги паxта — оқ рангда; лента — Ўзбекистон Республикаси Давлат байроғининг рангларини акс эттирувчи уч xил рангда; саккизбурчак — олтин зарҳал билан ҳошияланган ҳолда ҳаво рангда; ярим ой ва юлдузлар — оқ рангида тасвирланган.\n\nМустақилликнинг 25 йиллигига эсдалик нишони таъсис\nЭълонлар / Президент фармонлари июл 04, 2016\n--- дек 16, 2014\n


“Адолат”га камарбастамиз! / ADOLAT ижтимоий-сиесий газетаси\nТадбирда Ўзбекистон “Адолат” СДП Сиёсий Кенгаши, шаҳар ҳокимлиги, халқ депутатлари вилоят, туман ва шаҳар Кенгаши депутатлари, партия фахрий аъзолари, фаоллари, кенг жамоатчилик ҳамда ОАВ вакиллари иштирок этишди.\nУнда “Чорак асрдан буён фаолият кўрсатиб келаётган партия фикрлар хилма-хиллигига, жамият тараққиётининг янги, қулай моделларини таклиф этишга, халқнинг ташаббускорлигини руҳлантиришга, рағбатлантиришга қай даражада кўмаклашаяпти?”, “Сиёсий партия вилоят, туман ва шаҳар кенгашлари кеча ўз зиммаларидаги вазифаларни қандай уддалаган эдилару бугун мамлакат миқёсидаги жадал ислоҳотларни қўллаб-қувватлашда қандай иштирок этмоқда?” каби саволларга жавоб изланди.\nТадбирда таъкидланганидек, 1995 йилдан эътиборан Самарқандда ижтимоий жиҳатдан энг фаол ҳисобланган ўқитувчилар, шифокорлар, муҳандис-қурувчилар, олиму ихтирочилар, саноатчи, тадбиркорлар “Адолат” партияси атрофига жипслаша бошлашди.\nЖамиятдаги илк ислоҳотлар, бозор муносабатларига босқичма-босқич ўтиш, иқтисодиётда хусусий мулк шаклларини қарор топтириш, давлат ҳисобидаги, аммо ҳаракатсиз қолиб келаётган корхоналарни қайта ишга тушириш, аграр соҳанинг қадрини тиклаш сингари мураккаб вазифаларни таъминлаш учун халқнинг ташаббускорлиги, фаол иштироки талаб этилаётган бир пайтда партия вилоят кенгаши фаоллари энг яхши таклифларни аниқлаб олиш, фикр ўрганиш мақсадида сиёсий тарғибот ва мулоқотларни бевосита маҳаллаларда, меҳнат корхоналарида, жамоат ташкилотларида олиб борди. Одамларга партиянинг, сиёсий ислоҳотларнинг мақсад-вазифалари кенг тушунтирилди. Ҳар сафарги учрашувларда янги маслакдош орттириб, партия сафини кенгайтиришга эришилди.\nБеш йил давомида вилоятнинг барча шаҳар ва туманларида партия кенгашлари тузилиб, “Адолат” СДПдан халқ депутатлари маҳаллий Кенгашларига сайланган вакилларидан депутатлик гуруҳлари тузилди. Сайловларда партиянинг қўли баланд келиб, айрим туманларда яққол устунликка эришганини алоҳида таъкидлаш ўринлидир. Хусусан, Иштихон туманида маҳаллий ҳокимиятнинг вакиллик органида партиянинг 20 нафар депутати кўпчилик овозга эга бўлиб, қатор ижтимоий-иқтисодий қарорлар қабул қилинишида ташаббускор бўлди. Партия шу тариқа сиёсий фаолиятини шакллантириб, одамлар орасида “Адолатчи партия” деган номга эга бўлди.\n“Адолат” СДПнинг чорак аср мобайнида Самарқанд ва унинг шаҳару қишлоқларида қўлга киритган энг катта ютуқлари нималардан иборат бўлди?\nБиринчидан, партия сиёсий рақобат майдонига аниқ мақсад ва вазифалар билан кириб келганлигини исботлаб, ўз электоратини шакллантира олди, жамиятдаги соғлом кучларни ўз атрофига тўплаб, уларнинг депутатлик ва давлат бошқаруви ишларига партия номидан иштирок этишларини таъминлади.\nИккинчидан, маҳаллий Кенгашлар сессиялари ва доимий комиссияларида муҳим қарорлар қабул қилинишини таъминлаб, кўплаб ижтимоий муаммоларга мос ечим топа олди. Барча даражадаги маҳаллий Кенгашлар депутатлари томонидан бошқарув идораларига киритилган депутатлик сўровлари деярли 20 маротаба кўпайгани ва уларнинг ижроси тўлиқ таъминлангани шундан далолат беради.\nУчинчидан, партия барча йўналишдаги нодавлат нотижорат ташкилотлари билан яқин ҳамкорликни йўлга қўйиб, фуқаролар манфаатларига дахлдор кўплаб масалаларни биргаликда ҳал этишга муваффақ бўлди. Истеъмолчиларнинг ҳуқуқларини ҳимоя қилиш, коммунал соҳадаги суиистеъмолчиликларга барҳам бериш, таълим, тиббиётдаги шароитларни яхшилаш борасидаги ўрганишлар ва таклифлар ўз натижасини бериб, халқнинг партияга ишончини мустаҳкамлади.\nВилоятда қайта тикланувчи энергия манбаларини жорий этиш, қуёш фотоэлектростанциясини барпо этиш, боғдорчиликда томчилатиб суғориш усули(бундай майдонлар бугун 10 минг гектарга яқин)ни кенг йўлга қўйиш, инновацион таклифлардан фойдаланиб, саноат корхоналарини қайта модернизациялаш, олис қишлоқларда касаначилик, оилавий тадбиркорликни ривожлантириш, аҳоли бандлигини таъминлаш орқали ҳар бир оила учун муносиб турмуш шароитини яратиш сингари вазифаларни ҳал этишда “Адолат”чилар ташаббускор бўлишмоқда.\nШунингдек, ёшларнинг ташаббус ва иқтидорларини юзага чиқариш, уларни қўллаб-қувватлаш мақсадида ҳар йили анъанавий тарзда “Адолат мезони”, “Адолат ўғлонлари”, “Адолат билимдонлари”, “Адолат маликаси”, “Адолатни мадҳ этгум”, “Конститутция илҳомлари” каби ўнлаб кўрик-танловлар ўтказилиб, ғолибларни рағбатлантириш йўлга қўйилган. Бундай истеъдодли, иқтидорли ёшлар “Истеъдод клуби”га бирлашишган. “Адолатли қайнона”, “Адолат маликаси”, “Партиянинг энг фаол адолатчи аёли” кўрик-танловлари барча туман, шаҳар кенгашлари томонидан ўтказилиб, республика босқичида Самарқанд ва Каттақўрғон шаҳарлари, Тайлоқ туманидан иштирок этган партиядошларимиз кетма-кет фахрли биринчи ўринга сазовор бўлиб келишаётгани қувонарли.\nТадбир сўнгида партияни кенг омма орасида тарғиб этишда ўзларининг муносиб ҳиссаларини қўшиб келаётган партия фахрийлари, фаол аъзолари ташаккурномалар ва эсдалик совғалари билан тақдирланди.\nТадбирнинг иккинчи қисмида партия фаоллари Каттақўрғон шаҳридаги “Дўстлик”, “Баҳористон” маҳалла фуқаролари йиғинларида бўлиб, аҳоли билан юзма-юз мулоқотлар ўтказди. Уларнинг дарду ташвишлари билан ўртоқлашиб, яшаш шароитларини, мавжуд муаммоларини ўрганди.\nЎзбекистон “Адолат” СДП Иштихон туман кенгаши ташаббуси билан 21-сонли мусиқа ва санъат мактабида Ўзбекистон “Адолат” СДП ташкил топган куннинг 25 йиллиги муносабати билан “Куч — адолатда” шиори остида бадиий кеча бўлиб ўтди.\nТадбирда туман ҳокимлиги, туман тиббиёт бирлашмаси, туман халқ таълими бўлими, туман маданият бўлими вакиллари, маҳалла фуқаролар йиғинлари фаоллари, халқ депутатлари Иштихон туман кенгашига Ўзбекистон “Адолат” СДПдан сайланган депутатлар, бошланғич партия ташкилоти раислари, “Аёллар қаноти”, “Ёшлар қаноти” аъзолари, партия фаоллари ва ОАВ вакиллари иштирок этишди.\nТадбирда партия туман кенгаши раиси Шарофиддин Астонов партиянинг ташкил топиши, Ўзбекистон “Адолат” СДПнинг мақсад ва ғоялари, ўтган 25 йил давомида унинг ташаббуси билан амалга оширилган ишлар, депутатларнинг фаолияти, партия лойиҳалари, унинг келгусида амалга оширилиши лозим бўлган устувор вазифалари ҳақида батафсил маълумот берди.\nШунингдек, сўз олганлар халқимиз орасида ҳуқуқий маданиятни юксалтириш, жамиятда ижтимоий тенглик ва адолатни қарор топтириш, қонун устуворлигини таъминлаш, таълим ва тиббиётни янада чуқур ислоҳ этишда, оилалар учун муносиб турмуш шароитларини яратишда партия томонидан илгари сурилаётган мақсад, вазифаларнинг ҳаётий ва долзарб аҳамияти ҳақида тўхталдилар.\n— Туманда Ўзбекистон “Адолат” СДП томонидан бир қатор амалий ишлар олиб борилмоқда. Аҳоли билан юзма-юз мулоқот қилиш, уларнинг дарду ташвишлари билан яқиндан танишиш мақсадида хонадонма-хонадон юраётганлар ҳам, аҳолининг сиёсий, ҳуқуқий маданиятини ошириш мақсадида маҳаллаларда сиёсий ўқувларни ташкил этаётганлар ҳам “адолат”чилардир. Бу ишларни амалга оширишда ҳормай-толмай меҳнат қилаётган, мамлакатимиз сиёсий ҳаётида ўз ўрнига эга фаолларимиз меҳнатларининг натижасини кўриб турибмиз, — деди партия фаоли Шаҳриддин Умиров.\nПартиямиз ташкил этилганлигининг 25 йиллиги муносабати билан жойларда қатор учрашув, давра суҳбати, семинарлар ўтказилмоқда.\n“Адолат” СДП Тошкент вилояти Оҳангарон шаҳар ва туман кенгаши ташаббуси билан Оҳангарон тумани 40-сонли умумтаълим мактабида “Биз 25 ёшдамиз!” мавзусида байрам тадбири бўлиб ўтди. Унда педагоглар, ўқувчи-ёшлар, шунингдек, “Қизилой” маҳалласи фуқаролари, партия фаоллари иштирок этди.\nТадбирни туман кенгаши раиси Гўзал Жўраева кириш сўзи билан очиб берди. Унда партиянинг ўтган йиллар давомида амалга оширилган ишлари тўғрисида сўз юритилди. Шунингдек, қўлга киритилган ютуқларда партия фахрийлари, фаолларининг фидойилиги, меҳнатлари тилга олинди. Айни пайтда устозлар изидан дадиллик билан бораётган жамоалар ҳақида айтилган сўзлар иштирокчиларга кўтаринки руҳ бағишлади.\nСиёсий майдонга ижтимоий адолат ғояси билан кириб келиб, мамлакатимиздаги барча ижтимоий-иқтисодий ўзгаришларда фаол иштирок этиб келаётган “Адолат” СДП ўз электорати манфаатларини ҳимоя қилувчи жипслашган куч сифатида олдинга интилиб бормоқда. Партия ҳар доим ҳуқуқий демократик давлат, кучли ва адолатли фуқаролик жамиятини барпо этиш, ижтимоий-иқтисодий барқарор турмуш тарзини шакллантириш каби долзарб жараёнларда ўз ролини кучайтиришни мақсад қилиб қўйган.\nПартиямиз аъзолари ва хайрихоҳлари, аҳоли ўртасида социал-демократия мафкурасини тарғиб қилиш, унинг бошқа мафкуралардан жозибадорлигини асослаш бўйича қатор ишларни амалга ошириб келмоқда. Натижада “Адолат” СДП аҳоли орасида нафақат қонун устуворлиги ва адолатни тарғиб қилувчи, балки социал-демократияни мустаҳкамловчи сиёсий куч сифатида ҳам танилмоқда.\nАҳамиятли жиҳати, туманда сўнгги йилларда партия тарафдорлари сони сезиларли даражада ортди. Боиси, партия ғоя ва мақсадларини, лойиҳаларини жойларда кенг тарғиб этиш, аҳолининг турли қатламларига чуқурроқ кириб бориш, халқ орасида танилувчанлиги ва нуфузи юксалишида партия фаоллари самарали меҳнат қилишмоқда.\nТадбир давомида “Адолат”ни мадҳ этувчи куй-қўшиқлар, шеърлар янгради. Интилувчан, ижодкор, иқтидорли ўқувчи-ёшлардан Асал Қурбонова, Нигора Каримбоева, Икром Абдуллаев, Марҳабо Каримова, Саида Комиловаларнинг партия тарихи, унинг самарали фаолияти, Сайловолди дастури, атиргул тимсолидаги логотипнинг мазмун-моҳияти ҳамда партия томонидан ишлаб чиқилган самарали лойиҳалар ҳақида тайёрлаган бир-биридан қизиқарли чиқишлари барчага бирдек манзур бўлди. Энг фаол ўқувчиларга партия томонидан диплом ва эсдалик совғалари топширилди.\nЎзбекистон “Адолат” СДПнинг 25 йиллиги муносабати билан партиянинг Ромитан туман кенгаши “Аёллар қаноти” ташаббуси билан “Оилада аёлнинг ўрни” мавзусида давра суҳбати ташкил этилди. Тадбирда партия ходимлари, депутатлар, фаоллар, соҳа мутахассислари ҳамда хотин-қизлар иштирок этишди.\nПартия Сайловолди дастурида жамиятда аёлларнинг ўрни ва ролини ошириш, уларнинг сиёсий фаоллигини шакллантириш ҳамда уларга нисбатан зўравонликларнинг олдини олиш масалаларига эътибор қаратилган. Тадбирда сўз олган халқ депутатлари Ромитан туман Кенгаши депутати Олима Исломова бугунги кун аёли ҳақида фикр юритди.\n– Оилада аёл эътиборли бўлса, жамият ҳам шунга қараб ўсади, – дейди депутат. – Бугунги кун аёли ҳар томонлама мукаммал ва соғлом фикрлайдиган бўлиши лозим.\nУ ҳар бир соҳада фаол, энг яхши она, рафиқа ва келин бўлиши даркор. Жамиятнинг мустаҳкам пойдевори оила бўлса, аёл шу оиланинг бунёдкоридир.\nШунингдек, маърузачи туманда аёллар бандлигини таъминлаш, қонунбузарликларнинг олдини олиш, фаоллигини ошириш, тиббий маданиятини шакллан\nтириш хусусида ҳам тўхталди.\n– Бугунги давра суҳбати бизга ҳар томонлама сабоқ бўлди. Бошқача айтганда, ҳаёт мактабида қандай фаолият олиб бориш масалалари тўғрисида ўргатди. Дастлаб партия Сайловолди дастурида аёлларга қаратилган эътибор тўғрисидаги маълумотлар асосида сиёсий билимимизни оширган бўлсак, депутат фикри орқали эса бугунги кун аёлининг тимсолини кўрдик. Партия ташаббуси билан бу каби тадбирларнинг ташкил этилиши барча аёлларнинг жамиятдаги ўрни ва ролини оширишга хизмат қилади, – дейди тадбир иштирокчиси Нигина Темирова.\nДавра суҳбати давомида тиббиёт ходимлари ҳам сўзга чиқиб, аёллар саломатлигини мустаҳкамлаш масалалари хусусида ўз фикр ва мулоҳазаларини билдиришди. Тадбир иштирокчилари томонидан берилган саволларга соҳа мутахассислари батафсил жавоб беришди.\nЎзбекистон “Адолат” СДП Қашқадарё вилоят ташкилотлари томонидан сиёсий партия ташкил этилганлигининг 25 йиллиги олдидан “Эркинлик, адолатлилик ва бирдамлик учун” шиори остида маданий-маърифий тадбирлар бўлиб ўтмоқда. Жумладан, ана шундай тадбир Ўзбекистон “Адолат” СДП вилоят ва Китоб туман кенгаши томонидан туман маданият бўлимида “Инсон ҳуқуқлари – энг олий қадрият” мавзуида ташкил этилди.\nТадбирда маҳаллий Кенгаш депутатлари, фаоллар, хотин-қизлар ташкилотлари, таълим, тиббиёт муассасалари ходимлари, кенг жамоатчилик ва оммавий ахборот воситалари вакиллари қатнашди.\nАнжуманда партиянинг вилоят кенгаши раиси, халқ депутатлари вилоят Кенгаши депутати Рўйиддин Раупов маъруза қилди.\nЎзбекистон “Адолат” СДП вилоят Кенгаши ўз фаолиятини 1996 йил сентябрь ойида бошлаган, – деди Рўйиддин Раупов. – Ўша йиллари партиямиз сафларида саноқли аъзоларимиз бор эди. Ўз вақтида партия олдига қўйган мақсад ва вазифаларини, долзарб ғояларини аҳолига кенг тушунтирдик. Партиямизнинг инсон ҳуқуқ ва эркинликларини таъминлаш борасидаги ислоҳотларга қўшаётган улуши, фуқароларнинг ҳуқуқларига ҳурмат билан ёндашув зарурлигини кенг тарғиб этдик. Айниқса, барча жабҳада адолатни қарор топтириш, ошкораликни, аҳоли ўртасида ижтимоий адолатни таъминлаш борасидаги саъй-ҳаракатларимиз сафларимиз сон ва сифат жиҳатидан ўсишини таъминлади. Партиямиз ташкил этилганлигининг 25 йиллиги нишонланаётган йилда партия ташкилотларимизга 36 мингдан ортиқ аъзо уюшган. 2019 йилда бўлиб ўтган сайловларда вилоят тарихида илк маротаба партиямиздан Олий Мажлис Қонунчилик палатасига 3 нафар, халқ депутатлари вилоят Кенгашига эса 9 нафар депутат сайланди.\nШунингдек, тадбирда ҳуқуқшунос Дилрабо Чориева, Норсафар Норматов, партия вилоят Кенгаши раиси ўринбосари Абдулазиз Абдиев, халқ депутатлари вилоят Кенгаши депутати Эркин Тўхтаев ҳам маъруза қилишди.\nТадбир якунида бир гуруҳ фахрийлар ва фаоллар партиянинг фахрий ёрлиқ ва эсдалик совғалари билан тақдирланди. “Адолат” СДПни мадҳ этувчи куй-қўшиқлар янгради. Маданият ходимлари ва ёшлар томонидан тайёрлаб келинган “Адолат” СДП босиб ўтган шонли йўл лавҳаларини акс эттирувчи қизиқарли саҳна кўринишлари намойиш этилди.\n“Адолат” СДПнинг 25 йиллигига бағишланган тадбирлар партиянинг Касби, Миришкор, Муборак, Яккабоғ, Шаҳрисабз, Чироқчи, Қамаши ва Қарши шаҳрида ҳам кўтаринки руҳда ташкил этилди.\nМен таҳсил олаётган Урганч давлат университетида партия вилоят кенгаши томонидан жуда кўплаб тадбирлар, семинар-тренинглар ўтказиб келинади. Партия ишчи-ходимларининг ўз касбини севиши, партиянинг дастур ва ғояларини кенг тарғиб қилиши, уни талаба-ёшларга етказиши мени партия томон чорлайди. Бу йил партия ташкил қилинганлигининг 25 йиллиги нишонланаётганлигини эшитиб, жудаям қувондим. Сабаби, мен ҳам бу йил 25 ёшга тўлдим.\nЎтган ўқув йили менинг ҳаётимда қувончли воқеаларга бой бўлди. Мен Ўзбекистон “Адолат” социал-демократик партияси Хоразм вилоят кенгаши томонидан таъсис қилинган “Адолат стипендияси” совриндори бўлдим. Бу эътибор менинг — “Адолат” тенгдошининг қалбимда ифтихор туйғуларини янада юксалтирди, ўз иқтидоримга бўлган ишончимни янада мустаҳкамлашга, жамиятда муносиб ўрин эгаллашимга турки бўлди.\nЎқишдан бўш вақтларимда партия вилоят кенгашига келиб, партия фаоллари тажрибасидан олаётган билим ва кўникмаларим ҳам келгусида яхши мутахассис бўлиб фаолиятимни бошлашимга хизмат қилади. Айниқса, Олий Мажлис Қонунчилик палатаси ҳамда халқ депутатлари маҳаллий Кенгашларга бўлиб ўтган сайловларда ёш адолатчи сифатида фаол иштирок этганлигим сабабли партия вилоят кенгашининг ташаккурномаси билан тақдирландим. Бу ҳам менинг партиямнинг дастурий ғояларини амалга ошириш орқали бор куч-ғайратимни, билим ва кўникмаларимни юртим тараққиёти учун сафарбар этишга хизмат қилади.\nМухтасар айтганда, бугунги кун ёшлари ҳар тамонлама фаол, интилувчан бўлиб, жонажон Ўзбекистонимизнинг порлоқ келажаги йўлида жонбозлик кўрсатмоғи даркор. Зеро, юрт келажаги ватанпарвар ёшлар қўлида эканини, бу борада эса Президентимизга камарбаста бўлиб, мамлакатимизда олиб борилаётган ислоҳотларнинг фаол иштирокчиси бўлишни унутмаслигимиз зарур.\nУрДУ талабаси, ёш адолатчи


Маккадаги Ал-Ҳаром масжидида намозхонларга қўйилган ижтимоий масофа бекор қилинди — Sof.uz\nЖАҲОН 267,354,213 240,739,380 5,285,943\nМаккадаги Ал-Ҳаром масжидида намозхонларга қўйилган ижтимоий масофа бекор қилинди\n18.10 08:40 50 Жаҳон\nСаудия Арабистонининг Макка шаҳрида жойлашган Ал-Ҳаром масжидида 17-октабр, якшанба куни пандемия бошидан буён биринчи марта ижтимоий масофа чораларига риоя қилмаган ҳолда намоз ўқилди. Бу ҳақда “Интерфакс” хабар берди.\nХабарда ёзилишича, Ал-Ҳаром ишчилари тўла-тўкис ибодатларни қайта тиклаш ҳақидаги қарорга мувофиқ, масжид полида ижтимоий масофа сақлашга ёрдам берадиган махсус стикерларни олиб ташлаган.\nМатбуотда тарқалган видео ва фототасвирларга қараганда, 17-октабр куни масжид намоз ўқувчилар билан максимал даражада тўлган. Саудия ОАВлари қайд етишича, енди чоралар бекор қилинганидан кейин Макка Умра сафари учун келадиган чет елликларни қабул қилади.\nШу билан бирга, ОАВлар Саудия Арабистони ҳукуматига таяниб таʼкидлашича, масжидга келувчилар CОВИД-19 га қарши тўлиқ емланган бўлиши ва унинг ҳудудида ниқоб тақиши шарт. Бундан ташқари, ташриф буюрувчилар учун Каʼбага кириш ҳамон чекланган ҳолда қолмоқда.\nСаудия Арабистони сўнгги ойларда аста-секинлик билан нормал ҳаётга қайтмоқда. 1-августдан қироллик коронавирусга қарши тўлиқ емланган сайёҳларни қабул қила бошлади. Шунингдек, 17-октабрдан емланган спорт мухлислари мамлакатнинг барча ўйингоҳларида ва бошқа спорт обектларида спорт тадбирларига кириши мумкин.


“Газеталар шарҳи” кимга ёқмайди? Ёхуд такроран Ўзбекистон Миллий телерадиокомпанияси эътиборига – HURRIYAT\nМуштарийларимизнинг ёдида бўлса, газетамизнинг шу йил 3 июнда чиққан 18-сонида “Газеталар шарҳи” қайта тикланса…” деб номланган мақола эълон қилинган эди. У кўп йиллар олдинги “Ўзбекистон” телеканалининг тонгги дастурлари қаторида берилган “Газеталар шарҳи” кўрсатувини яна телеэкранга қайтариш ҳақида эди. Тўғри, мақола эълон қилингач бу борада анча-мунча ижобий фикрлар билдирилди, таҳририятимизга ҳам кўплаб қўнғироқлар бўлди, муштарийларимиз томонидан бу фикр қўллаб-қувватланди. Аммо орадан қарийб 4 ойдан ошибдики, ҳеч қандай амалий натижа бўлмади.\nЯхши эслаймиз, “Газеталар шарҳи” бундан йигирма йилларча олдин ҳар куни тонгда жонли эфирга узатиладиган 15 дақиқалик кўрсатув бўлиб, унда шу кунги “тандирдан узилган” марказий газеталар қисқача шарҳланар эди. Кўрсатувга юртимизнинг таниқли журналистлари, ноширлари бошловчилик қилишган. Муҳими, ушбу кўрсатув аудитория танламаган, яъни турли ёшдаги ҳар хил соҳа вакиллари учун ҳам қизиқарли эди.\nШарҳлаш учун газеталарнинг ўша кунги сонларидаги энг долзарб мавзудаги мақолалар танлаб олинарди. Шу боис ҳам кўрсатувнинг томошабинлари кўп эди. Ҳамма вақт ҳам газеталарни чиққан куниёқ республиканинг барча манзилларига етказиб бериш, табиийки, мушкул иш бўлиб келган. Ёки барчанинг ҳам эрта тонгдан туриб газета сотиб олиш имкони бўлмайди. “Ўзини зиёли, деб билган ҳар бир одамнинг нонуштаси газета мутолааси билан бошланади”, деган гап бежиз айтилмаганидек, ўша йилларда кўпчилик оилаларнинг эрталабки нонушта билан кўрадиган тонгги дастурларидан бири шубҳасиз бу — “Газеталар шарҳи” бўлган.\nАммо кўрсатув фаолияти юқорида айтилганидек, номаълум сабабларга кўра тўхтаб қолганди. Ва яқин 20 йиллар ичида эфир юзини кўрмади. Қизиғи, шундай бўлишига қарамасдан, ушбу кўрсатув ҳамон кўпчиликнинг ёдида. Ўтган ўн йиллар давомида телевидениеда қанчадан-қанча кўрсатувлар ташкил этилмаган дейсиз? Йигирма йилни қўйинг, яқин бир-икки йилда эфирга узатилган ва ҳозир фаолият кўрсатмаётган нечта кўрсатувнинг номини айта оласиз? Бироқ шунча йиллардан буён “Газеталар шарҳи” кўпчиликнинг ёдида эканлиги ҳам унинг эл орасида нечоғли аҳамиятли бўлганидан дарак бериб турибди.\nБу дастурнинг қайта тилга олинганига сабаб, халқимизда унга эҳтиёж катта. Биринчидан, ҳанузгача матбуот нашрларини мамлакатимиз бўйлаб етказиб бериш билан боғлиқ муаммолар бор. Гарчи карантин қоидалари енгиллаштирилган бўлса-да, пандемия хавфининг таъсири бу борадаги ишларга ҳалал бериб турибди. Шунинг учун ҳам матбуот ва телевидениенинг ҳамкорлигига ҳар қачонгидан-да сезиларли эҳтиёж мавжуд. Сўзимиз исботи сифатида ҳамюртларимизнинг ижтимоий тармоқларда қолдирган айнан шу хусусдаги фикрларидан айримларига эътибор қаратинг-а.\nФозил ФАРҲОД, Ўзбекистон Ёзувчилар уюшмаси раисининг ахборот сиёсати масалалари бўйича маслаҳатчиси: — Ўсмирлик кезларимизда берилган “Газеталар шарҳи” кўрсатуви жуда қизиқ бўларди. Унинг йўқ бўлиши Ўзбекистонда маълум вақт ОАВ эркинлигининг бўғилиши билан боғлиқ, деб ўйлайман. Худога шукр, бугун матбуот эркинлашди. Нафақат матбуот, бошқа оммавий ахборот воситалари ҳам. Бир-икки ойча аввал “Ўзбекистон 24” телеканалида “Газеталар шарҳи” кўрсатувининг қайтадан тасвирга олинишига оид саъй-ҳаракатлар бошланганидан хабарим бор. Ҳатто, кўрсатувнинг кўрик варианти тайёрланган эди, бундан хурсанд бўлгандим. Лекин у яна қандайдир сабабларга кўра эфирга кетмади, назаримда. Кўрсатувни ташкил қилиш унча мушкул иш эмас аслида. Аввало, бунинг учун газеталарни яхши кўрадиган фидойи инсонлар керак, холос.\nУмида РАШИДОВА, ўқитувчи: — Бундай кўрсатув, албатта, бўлиши керак. Ичида дадил ва ўткир сўзи бўлган газеталар, мақолалар шарҳланса, фойдадан холи бўлмайди. Айниқса, “Матбуот тарқатувчи” АК ва “Ўзбекистон почтаси” АЖ каби ташкилотларнинг фаолиятида сусткашликлар мавжуд бўлган бир пайтда матбуотимиз билан таништирувчи телелойиҳага эҳтиёж юқори.\nЗиёдулла БОЙМУРОДОВ, нафақадаги ўқитувчи: — Чиндан ҳам “Газеталар шарҳи” яхши кўрсатув эди. Масалан, мен тонгда қанақадир пишир-куйдир, “ҳа-ҳа, ҳу-ҳу”лардан кўра ана ўшандай жиддий, ҳам фойдали кўрсатувлар бўлганини маъқул кўраман. Бугун кўплаб тонгги дастурлар кўнгилочар тусда бўлиб кетди. Телевизорда фақат енгил-елпи кўрсатувларни кўриб ўтирадиган одам, халқнинг дардини ҳис қилиши қийин.\nҚаҳрамон ИСАКУЛОВ, ўқитувчи: — Бизнинг қишлоғимиз туман марказидан узоқда. Интернет тезлиги бўлса, мутлақо қониқарли эмас. Обуна бўлган баъзи газеталаримизнинг етиб келиши — муаммо. Обуна бўлсак ҳам, фақат педагогик газеталарга бўлганмиз. Тўғри, кунлик янгиликлардан, асосан, ҳар хил телеграм каналлари, ижтимоий тармоқлар орқали хабардор бўлиб турамиз. Лекин газеталар шунчаки ахборот ташувчи эмас-да, унда муносабат бўлади, таҳлил бўлади, мулоҳаза юритилади. Шундай экан, марказий газеталарда кўтариладиган мавзулардан телевидение орқали ҳам хабардор бўлиб турганимиз яхши эди.\nМоҳинур АКМАЛОВА, талаба: — Бундай кўрсатув бўлиши жуда зарур. Уни бугунги замонавий техникалар асосида, албатта, қайта тиклаш керак. Шунда газеталарнинг ҳам сараги-саракка, пучаги-пучакка ажрала бошлайди.\nМаъруфжон ДЎСТМУРОДОВ, докторант: — Янгиланаётган юртимиз учун “Газеталар шарҳи” каби лойиҳаларнинг қайта тикланиши ўта муҳим. Аслида, интернет сайтлари ҳам, телевидение ҳам, матбуот ҳам оммавий ахборот воситаси ҳисобланади. Таъбир жоиз бўлса, улар ака-укалардек гап. Шунинг учун ҳам бир-бирини қўллаб-қувватлаши жоиз. Кўпчилигимиз охирги вақтларда нотўғри хулосалар қилдик. Газета-журналларнинг вақти ўтди, дедик. Қўпол қилиб айтганда, матбуотга нисбатан қуриётган дарахтга қарагандек қарадик. Лекин ўйлаб кўрмадикки, бу ҳам мамлакатимиз ривожида, ҳуқуқий давлат барпо этиш йўлидаги энг муҳим омиллардан биттаси. Гарчи айримлар ҳис қилмаётган бўлса-да, босма нашрлар — таянч воситаларимиздан бири. Биз унинг ҳолсизланишига кулишимиз эмас, ёрдам беришимиз керак. Масалан, телевидение матбуотнинг заволидан қувонмаслиги зарур, аксинча, қўллаб-қувватлаш керак. “Газеталар шарҳи” эфирга узатила бошланса, худди мана шу иш амалга ошади. Бундан ташқари, бу лойиҳа фақатгина гезеталар учун эмас, балки халқимиз учун керак. Телетомошабин учун керак. Қизиқ, нега телевидениеда турли алмойи-жалмойи, енгил-елпи кўрсатувлар кетади-ю, ҳақиқий томошабин истайдиган кўрсатувни ташкил этиш пайсалга солинади?\n…Кўриб турибсизки, одамлар ушбу кўрсатувнинг қайта юз кўрсатишини исташмоқда. Лекин уни ташкил этишга нима ҳалақит бераётган экан?\nБундан 20 йил аввалги “Газеталар шарҳи” балки чиндан ҳам ўша пайтда “кимгадир” хуш келмагани учун тўхтатилгандир. Ўз даврида ОАВларга нисбатан кескин чекловлар, “кўринмас” цензуралар бўлгани сир эмас. Лекин ҳозирда Юртбошимиз томонидан олиб борилаётган очиқлик сиёсати даврида бундай сусткашликнинг боиси нимада? Ёки масъуллар ташкиллаштиришга ҳафсала қилишмаяптими?\nБизнингча, ушбу кўрсатувни қайта ташкил этиш ортиқча меҳнат талаб этмайди. Тажрибали журналист ёки шарҳловчи томонидан шу куни “тандирдан чиққан” газеталар ҳақида жонли эфирда 10-15 дақиқа маълумот бериб ўтиш, ўқишли, долзарб мақола ва хабарлардан воқиф этиш жудаям қийин иш бўлмаса керак.\nДарвоқе, “Hurriyat”нинг июнь ойидаги чиқишидан кейин ЎзА яъни Ўзбекистон Миллий ахборот агентлиги ўз веб-сайти орқали газеталар шарҳини йўлга қўйди. Фақат очиғини айтганда, ўта қолоқ усулда ташкил этилди. Ўқувчилар қизиқишини оширадиган тарзда ижодий ёндашилмади. Шунинг учун ҳам бир-икки ой тайёрланди-да, сўнг бу ҳам тўхтаб қолди.\nУмид қиламизки, бу галги таклиф ва мулоҳазаларимиздан сўнг севимли Миллий телевидениемиз мутасаддилари ушбу масалага жиддийроқ эътибор қаратади ва “Газеталар шарҳи” яқин кунларда тонгги дастурларимиз қаторидан қайта жой олади.\nPrevious Учинчи уйғониш эпкинлари


"Туз ва карам" китоби, Поль Брэгг\nСиҳат-саломатлик, Пазандалик, Маълумотга оид адабиёт\nКарамни тузсиз ҳам тузлаш мумкин экан, десам, ишонасизми?! Ҳа, чиндан ҳам шундай қилиш мумкин экан!\nИсбот — қўлингиздаги китобдадир. Ўқиб қўринг ва карамни тузсиз, бошқа фойдали моддалар билан "тузлаш" усулини ўрганинг. Бу фойдали, С витаминига бой "тузланган" карам нафақат хуш таъмга эга бўлади, балки шифобахш таомга ҳам айланар экан.